26 январ 2021, Тошкент вақти: 04:52\nҚўйлиқда вилоятликларни овлаш учун келган милиция автобуси\nТошкент шаҳар ички ишлар бош бошқармасининг ходимлари томонидан ўтказилаётган “Тозалаш-Антитеррор” тадбирида пойтахтга ўз юмуши билан келган вилоятликлар ҳам ушлаб олиб кетилмоқда. Бу ҳақда Озодликка ана шундай тадбир жабрланувчиси бўлган водийлик тадбиркорлардан бири шикоят қилди. Унинг айтишича, қарийб 20 нафар ана шундай “исталмаган” меҳмонлар, ички ишлар бўлимида бармоқ изи олинганидан сўнг қўйиб юборилган.\nТошкент шаҳрига 13 декабрь куни келган ва ишларини бажариб 14 декабрь куни уйига қайтмоқчи бўлган фарғоналик тадбиркорнинг айтишича, милиция ходимлари уни мажбуран ички ишлар бўлимига олиб боришган:\n“Кеча тадбиркорлик ишим бўйича Тошкентга келгандим. Ишимни битириб, бугун эрталаб уйга қайтмоқчи бўлиб Қўйлиқдаги водийга қатнайдиган таксилар питагига бордим. Ўша ерда турганимда бир милиционер келиб, ўзини ҳам таништирмасдан “ҳужжатларингизни кўриб қўяйлик”, деди. Паспортимни кўриб, “юринг идорага, текшириб қўйворамиз”, деди. Мен, “тинчликми, нима муаммо”, десам, икки милиционер қўлтиғимдан олиб автобусга тиқишди”, дейди тадбиркор.\nУнинг айтишича, шундан сўнг улар Бектемир тумани ички ишлар бўлимига олиб борилган:\n“Автобусда 15 киши эдик. Сўраб суриштирсам ҳаммалари қандайдир юмуш билан Тошкентга келган вилоятликлар. Ҳамманинг паспорти бор. Ички ишлар бўлимида биздан бармоқ изи олишди, сўраб суриштиришди. Икки соатдан сўнг қўйворишди. Бизга худди жиноятчидай қўпол муомалада бўлишди. Менинг паспортим ёнимда бўлса, бирор жиноят содир қилган бўлмасам, тинчгина уйга кетаётган йўловчи бўлсам, буларни нима ҳаққи бор бундай қилишга?”, дейди тадбиркор.\nСурхондарё вилоятидан Тошкентга келиб мардикорлик қилаётган Фахриддиннинг айтишича, укасининг паспорти бўлса ҳам, 10 суткага қамаб қўйишган:\n- Укам ҳам Тошкентга келиб мардикорлик қилади. Яқинда милиция ходимлари уни ушлаб олиб, Қўйлиқдаги реабилитация марказига 10 суткага қамаб қўйишибди. Укамнинг паспорти ёнида бўлган ва у ўзининг ҳақлигини исботлаш учун милиция ходими билан тортишиб қолгани сабаб қамоққа тиқишди. Ўн кун ўтириб чиқди. Милиция ходимлари учун қонуннинг, одамнинг қадри йўқ, хоҳлаган ишини қиляпти, дейди Фахриддин.\nТошкент шаҳар ички ишлар бош бошқармасининг матбуот хизмати раҳбари Азиз Тешабоев бундай тадбирлар хавфсизлик нуқтаи назаридан олиб борилаётганини айтар экан, паспорти ёнида бўлган фуқаролар ушланмаслигини таъкидлади:\n- Агар фуқаронинг шахсини тасдиқловчи ҳужжати бўлса, ҳеч қандай муаммо бўлмайди, у қўйворилади. Қилинаётган бу ишлар фуқароларимизни хавфсизлигини таъминлаш мақсадида амалга ошириляпти. Агар паспорти бўла туриб ушлаб кетилган фуқаро бўлса, бизга мурожаат қилсин, деди Азиз Тешабоев.\nТошкент ички ишлар бошқармаси сайтидаги маълумотга кўра, 11 декабрь куни “Тозалаш-Антитеррор” тадбирида 254 нафар шахс текширилган.\nШундан 123 нафар фуқаро бошқа вилоятлардан келиб, Тошкент шаҳрида доимий ёки вақтинчалик рўйхатдан ўтмасдан яшаб келаётганликлари учун уларга нисбатан Маъмурий жавобгарлик тўғрисидаги кодекснинг 223-моддаси 1-қисмига асосан маъмурий баённомалар расмийлаштирилган.\nАмалдаги тартибга кўра, Тошкент шаҳрига бошқа вилоятдан келган ватандош уч кун ичида вақтинчалик рўйхатга туриши шарт.\nҲар йили байрамлар олдидан Тошкентда "Тозалаш-Антитеррор" тадбири ўтказилиб, доимий ёки вақтинча пропискада турмаган юзлаб ватандошлар жаримага тортилади, мардикорлар ёппасига ушланиб пойтахтдан чиқариб юборилади.\nИнсон ҳуқуқлари ҳимоячилари Совет давридан қолган прописка тизими Ўзбекистон мустақилликка эришгач, нафақат бекор қилинмагани, балки фавқулодда кучайтирилганини, мамлакат Конституциясининг 28- моддасида белгилаб қўйилган бир жойдан иккинчи жойга кўчиш ҳуқуқи бузилаётгани тўғрисида бонг уриб келадилар.


Android-смартфонни вируслардан ҳимоялаймиз - Terabayt.Uz\nAndroid-смартфонни вируслардан ҳимоялаймиз\nМобил операцион тизимлар муҳитида ишловчи турли зиёнкор дастурлар бугунги кунда жуда кўп ишлаб чиқилмоқда, айримлари ҳатто Google Play’га ҳам етиб келган. Шу боис ҳам планшет ёки смартфонга илова ўрнатаётиб, эҳтиёткор бўлишимизга тўғри келади.\nЎҚИНГ: Android учун энг зўр 8 та антивирус\nТўғри, антивируслар орқали қурилмаларимизни зарарли дастурлардан ҳимоялашимиз мумкин, аммо уларнинг яхши самара берадиганлари одатда пулли бўлади. AndroidInsider нашри эса антивирус ўрнатмасдан туриб ҳам смартфонни вирусдан муҳофаза этишнинг айрим йўлларини эълон қилган.\nФақат Google Play орқали!\nЁдда тутиш бўлган энг муҳим жиҳат – ҲЕЧ ҚАЧОН қидирув тизимлари ёрдамида топилган ҳаволалар орқали мобил қурилмангизга илова кўчириб олманг. Google ёки «Яндекс» алгоритмлари баъзи ҳолларда сохта дастурларни қидирув натижаларининг юқори ўринларига чиқариб қўйиши ҳоллари учраб туради. Бу эса, ўз навбатида, хунук оқибатларга олиб келади – ўша ердан олиб ўрнатилган иловалар бирор зарарли кодга эга бўлиб чиқади.\nТроян ва бошқа турдаги вирусларнинг Google Play’га кириб олиши эҳтимол эса барибир анча паст. Шу боис ҳам смартфон ёки планшетингизга иловаларнинг расмий дўкони – Google Play’дангина дастур ўрнатиш қоидасига амал қилинг.\nРухсатларни кузатиб боринг\nAndroid Marshmallow талқинидан бошлаб жорий этилган рухсатлар тизими иловалар смартфоннинг у ёки бу функциясига тегишини чеглашга қаратилган. Аммо амалда буни ҳамма ҳам билавермайди, шу боис янги ўрнатилган дастур сўраган барча нарсага рухсат бериб юбораверишади. Янги ўрнатилган дастурлар эса қурилмангиздан турли маълумотларни олиши мумкин – шахсий ёзишмаларингиздан тортиб жойлашув ўрнингизгача.\nШу боис, иловалар ўрнатаётиб ёки улардан фойдаланаётиб, унинг нималарга рухсати борлигига эътиборли бўлинг.\nОта-она назоратини созланг\nКўпинча смартфон ёки планшетдан болалар фойдаланган ҳолларда уларга вирус ва троянлар тушиши аниқланган. Зиёнкор дастурлар тушиб қолишининг олдини олиш мақсадида, қурилмангизда ота-она назорати режимини созлаб қўйинг ва уни болага бераётиб, шу режимга ўтказинг.\nБунинг учун Google Play’га кириб, унинг созламалари – «Настройки»ни очасиз ва «Ота-она назорати» («Родительский контроль») бўлимига ўтасиз. Шу тариқа, болакай билиб-билмай бирор зарарли иловани юклаб олишининг ҳамда бошқа кўнгилсиз ҳолатларнинг олдини оласиз.\nЗахира нусхасини сақланг\nСмартфондаги маълумотларнинг захира нусхасини «булутли» сервисда сақлаб қўйиш Apple маҳсулотлари соҳиблари орасида кенг тарқалган, аммо Android-қурилмалар эгалари кўпинча бунга эътибор беришмайди. Аксарият ҳолларда буни ортиқча иш, деб ҳисоблашади ёки вақт ва трафик сарфлашга арзимайди, деб ўйлашади. Бироқ қандайдир йўл билан қурилмангизга зарарли дастурий таъминот тушиб қолса ва барча маълумотларни ўчириб юборса – аҳвол чатоқ. Шундай пайтларда маълумотларингизни тиклаш учун сизга айнан «булутли» сервисда сақлаб қўйилган захира нусхалар ёрдам бера олади.\nЗахира нусхасини сақлаш функциясини фаоллаштириш учун қурилмангиз созламалари – «Настройки»ни очасиз, «Бошқалари» («Другие») бандидаги «Захира нусхалаш ва тиклаш» («Резервное копирование и восстановление») бўлимига, ундан эса «Маълумотларни захира нусхалаш» («Резервное копирование данных») қисмига киринг.\nХўш, юқоридаги тавсияларга амал қиласизми, ёки антивирус ўрнатиб оласизми?\nЎҚИНГ: Android учун бепул антивируслар\n#андроид смартфон #ахборот хавфсизлиги #вируслар #маслаҳат


Тўрткўлда янги корхона иш бошлади | O'zLiDeP\nТўрткўлда янги корхона иш бошлади\nБу йил тўрткўлликлар энг улуғ, энг азиз байрам – мамлакатимиз мустақиллигининг 28 йиллик байрамини ўзгача кўтаринкилик, бунёдкорлик билан қарши олди. Сабаби мустақиллик байрами арафасида ҳудудда “MUSTAFA-FARM” МЧЖ иш бошлади.\nКорхонанинг очилиш маросими муносабати билан ташкил этилган тадбирда O‘zLiDeP туман Кенгаши фаоллари, маҳаллий кенгаш депутатлари ҳамда тадбиркорлик фаолиятини бошламоқчи бўлган ёш йигит-қизлар иштирок этди.\n“Ушбу лойиҳа қиймати 1 800 000 АҚШ долларини ташкил қилади. Корхонамизда кунига 500 минг дона бир марталик тиббиёт учун қўлланиладиган шприцлар ишлаб чиқарилади. Шунинг ҳисобига 120 нафардан ортиқ ёшлар иш билан таъминланди”, – дейди корхона раҳбари М.Юсупов.\n“Олдинда режаларимиз кўп. Келгусида ишлаб чиқариш ҳажмини кенгайтириб, тайёр маҳсулотларнинг 50 фоизини хорижга экспорт қилмоқчимиз. Шунда ёшлар учун янада қўшимча иш ўринлари яратилади”, – дея қўшимча қилди у.\nТадбир давомида иштирокчилар корхона фаолияти, ишлаб чиқариш жараёнлари билан яқиндан танишди.


Уйинг тинч, ўзинг тинч\nС начала работы biznes-daily.uz 7 173 583\nГлавная "ISTE'MOLCHI" Уйинг тинч, ўзинг тинч\nМен Сурхондарё вилоятининг Жарқўрғон туманида яшайман. Ёзёвон туманидаги Марказий Фарғона чўлларида барпо этилаётган сув омбори қурилишида иштирок этаяпман. “Халқ билан мулоқот ва инсон манфаатлари йили”да Ёзёвон тумани Истеъмолчилар ҳуқуқларини ҳимоя қилиш жамияти ходимлари томонидан аҳоли ўртасида ўтказилаётган мулоқотлардан бири бизнинг “Махсуссувқурилиш” филиалида ҳам ташкил қилинди.\n“Истеъмолчиларнинг ҳуқуқларини ҳимоя қилиш тўғрисида”ги ҳамда соҳага оид бошқа қонун ва қонуности ҳужжатлар мазмун-моҳияти юзасидан аҳолининг ҳуқуқий билими ва истеъмол маданиятини оширишга бағишлаб ўтказилган мазкур тадбир баҳонасида мени қийнаб келаётган муаммолардан бири ўз ечимини топди.\nТадбирда жамият ходимларига ўзим яшаб турган Жарқўрғон туманидаги электр таъминоти корхонаси томонидан хонадонимга 921 000 сўм миқдорида асоссиз қарздорлик юкланаётгани ҳолати бўйича оғзаки мурожаат қилдим. Аслида ушбу қарздорлик қаердан келиб чиқди, билмадим. Чунки турмуш ўртоғим Г.Атипова туманимиздаги 19-умумтаълим мактабида ўқитувчи бўлиб ишлайди. У мактабдан, мен эса ишлаб турган ташкилотимдан олаётган ойлик иш ҳақимиздан коммунал тўловларни ойма-ой ўтказиб турамиз. Шунга қарамай, уйимизга қарздорлик бўйича огоҳлантириш хати келганини айтдим.\nШу куннинг ўзида жамият ходимлари Сурхондарё вилоятининг Жарқўрғон туманидаги ҳамкасблари билан боғланишиб, мурожаатим бўйича электр таъминоти корхонасида қайта ҳисоб-китоб ишларини бошлаб юборишди.\nХалқимиз “уйинг тинч – ўзинг тинч”, деб бежизга айтмаган экан. Ҳозирги кунда мен иш жойимда фаолиятимни хотиржам давом эттиряпман. Дуч келган муаммоларимизнинг ечимини топишда беминнат ёрдам бераётган инсонларнинг барчасига ўз миннатдорлигимни билдираман.\nЁзёвон “Махсуссувқурилиш” филиали ишчиси.


Носир Зокир балога қоладиганга ўхшаб турибди\n24 ноябр 2020, Тошкент вақти: 11:30\nҚирғизистон милицияси журналист Алишер Соиповнинг ўлимига Ўзбекистон махсус хизматларининг алоқаси борлиги эҳтимолини назардан соқит қилмаяпти.\nБу таҳририяти Қирғизистонда жойлашган “24 kg” сайтида 5 декабрь куни эрталаб пайдо бўлган бир хабарнинг сарлавҳасидир.\nУшбу материалнинг сўнгги абзацида гап ўзбекистонлик Носир Зокир деган журналист ҳақида боради. Хабар муаллифига кўра, Қирғизистон Ички ишлар вазирлиги ихтиёрида А.Соиповнинг қотиллари кимлигини Носир Зокир билиши тўғрисида маълумот бор ва у бу ҳақда журналистларга айтишга тайёрдир.\n“Носир Зокирнинг гўёки Ўзбекистон президентига қарши аксилконституциявий чиқиш қилгани учун судлангани, шундан сўнг чегарадош республика хавфсизлик хизмати томонидан ёллангани маълум бўлди. Ундан гўёки ўзгача фикрловчиларни ушлаш учун фойдаланилади ва унинг ёрдамида шу пайтгача бир неча киши ҳибсга олинган”,- дейилади хабарда.\nҚизиғи шундаки, Носир Зокир деган журналист тўғрисида шунча гапни биладиган ИИВ шу кунда унинг шахсини аниқлаш билан банд эмиш. Қирғизистон милицияси шу кунда Носир Зокирнинг Алишер Соиповнинг ўлимига алоқаси бор-йўқлигини ўрганаётган эмиш.\nИИВ қайси Носир Зокирни назарда тутаётгани бизга қоронғу. Лекин “Озодлик”нинг ҳам Носир Зокир деган собиқ мухбири бўлгани учун юқоридаги маълумотларни чуқурроқ ўрганишга уриниб кўрдик.\nАввало хабар муаллифи, бишкеклик журналист Дониёр Каримов билан боғландик. У Носир Зокир билан боғлиқ ахборотни Қирғизистон ИИВдаги ўз манбасидан олганини айтди.\n5 декабрь куни эса А.Соиповнинг ўлими юзасидан тергов олиб бораётган Қирғизистон ИИВнинг уюшган жиноятчиликка қарши кураш минтақавий бошқармаси матбуот анжумани ўтказди.\n“Носир Зокир деган одам тўғрисида ҳеч нарса билмайман, у киши ҳақда биринчи марта сиздан эшитяпман”,- деди бошқарма терговчиси “Озодлик” билан суҳбатда.\nНосир Зокирнинг ўзи эса бундай бўҳтонларга, афсуски, ўрганиб қолганини билдирди.\n“Кўпчилик яхши билади, Ўзбекистондаям илгаридан махсус уюштирилган ҳолатда Ўзбекистон ТВси орқали, бошқа расмий ОАВ орқали менга, хусусан, ўғлимга қарши шунга ўхшаган ҳар хил туҳматлар бўлган. Сиз айтаётган хабар эса бутунлай ёлғон. Алишер Соиповни мен жуда яхши билардим. Унинг ўлими кўпчилик журналистлар қатори мени ҳам ларзага солган”,- деди Носир Зокир.\nМарҳум Алишер Соипов билан сўнгги кунларда бирга бўлган журналист Шоҳида Ёқуб ҳам бу хабарга ўз муносабатини билдирди.\n“Менимча, Қирғизистон ҳуқуқ-тартибот идоралари А.Соиповни Ўзбекистон хавфсизлик хизмати ўлдиртирганини аниқ билади. Лекин қирғиз милицияси барибир тергов ўтказиши, ишни ёпиши керак. Шунинг учун зудлик билан қандайдир бир шахсни топиши керак. Қотилликда “Ҳизб ут-таҳрир”ни, Ўзбекистон исломий ҳаракатини айблай олмайди. Менимча, ҳозир уларнинг асосий эътибори Носир Зокирга қаратилган, чунки Носир ака ўша куни (Алишер ўлдирилган кун) Ўшда учрашган эди. Буни Қирғизистон хавфсизлик хизмати, ИИВ яхши билади. Энди бирор киши айбдор бўлиши керак ва шунинг учун бутун эътибор Носир Зокирга қаратиляпти. Улар жуда қийин аҳволда. Улар ҳақиқатни билади. Буни яхши биламан. Чунки мениям манбаларим бор”,- деди Шоҳида Ёқуб.\nУнинг таъкидлашича, воқеалар ривожи Носир Зокир учун жуда даҳшатли бўлиши ойдинлашяпти.\n“Албатта, Носир Зокирнинг ҳаёти ҳозир катта таҳлика остида. У Ўзбекистон ҳукумати томонидан бир неча марта қатағон қилинган. Шунинг учун шахсан мен унинг тақдиридан катта ташвишдаман”,- деди Шоҳида Ёқуб.


Илҳом Мўминжонов: "Навбаҳор" чемпионатни кучли бешликда тугатмоқчи\n21 июнь,2017, 11:49 194\nКеча Олий лигада 14-тур ўйинлари ниҳоясига етди. Наманганнинг «Навбаҳор» клуби ўз майдонида «Олмалиқ»ни қабул қилди ва 1:1 ҳисобидгаи дурангга «имзо чекди». Учрашувдан сўнг «лочинлар» устози Илҳом Мўминжонов ўйин борасидаги фикрларини айтиб ўтди.\n“Жамоамиз олтита турдан бери ғалаба қозона олмаётганлиги сабабли «Олмалиқ» билан ўтган ўйинда ғалабани қўлга киритишимиз шарт эди. Бугун ғалабага яқин эдик. Аммо сўнгги дақиқаларда ютуқни қўлдан бой бердик. Учрашувга жиддий тарзда ҳозирлик кўргандик. Афсуски, баҳс охирларида ўтказиб юборилган гол барча меҳнатларимизни чиппакка чиқарди. Нима ҳам қила олардик, кўзланган мақсадга эриша олмаган бўлсакда ҳаёт давом этади. Шундан келиб чиққан ҳолда навбатдаги учрашувга тайёргарлик кўрамиз. Бир турдан кейин чемпионатнинг дастлабки қисми якунига етади. Давралар оралиғида биринчи даврада йўл қўйилган хато ва камчиликларни таҳлил қилиб уларни бартараф этган ҳолда иккинчи даврага муносиб тарзда ҳозирлик кўрамиз. Бу орқали мавсумни кучли бешликда якунлаш учун ҳаракат қиламиз. Бугун биринчи давра ҳисобидан ўз майдонимиздаги сўнгги баҳсни ўтказдик. Шукрки, уйдаги учрашувларда рақибларимизга имкониятни бой бермадик.\nИккинчи даврада янада яхшироқ ҳаракат қилиб, мухлисларимизни чиройли ўйинларимиз билан хурсанд қилишни мақсад қилганмиз. Иккинчи даврада жамоада янги футболчиларни кўришни истайман. Ўзим истаган футболчилар билан музокаралар ўтказдик. Давралар оралиғида таркибга ички чемпионатда тўп сураётган олти-етти нафар ёш футболчиларни қўшишни мўлжаллаб турибман. Ҳозирча уларни ким эканлиги сир. Барча масалада келишувга эришганимиздан сўнг уларни кимлигини ошкор қиламиз.\nАйни пайтда беш нафар футболчимиз турли сабабларга кўра бугунги учрашувда иштирок эта олишмади. Уларнинг айримлари оилавий сабаб, баъзилари эса бетобликлари сабабли айни пайтда жамоа билан бирга эмаслар. Биринчи даврани тугашига яна битта ўйин қолди. «Насаф» билан ўтадиган учрашувдан кейин таркибда кимларни қолиши ва кимларга жавоб берилиши борасида бир тўхтамга келамиз”, – деб фикрига якун ясади Мўминжонов.\nЭслатиб ўтамиз «Навбаҳор» айни вақтда 19 очко тўплаган холда турнинр жадвалида 8-ўринда бормоқда.\n“Навбаҳор” “Қўқон-1912”нинг икки футболчисига қизиқмоқда 778 06.12.2017\nИлҳом Мўминжонов: Янги футболчилар билан музокараларга киришганмиз 203 26.11.2017\nИлҳом Мўминжонов “Олмалиқ”дан учралган мағлубиятга қандай изоҳ берди? 128 20.11.2017\nТеглар: Илҳом Мўминжонов Навбаҳор Олмалиқ


Қилмиш қидирмиш. » Новости Узбекистана сегодня: nuz.uz\nНовости Узбекистана → ҲОДИСА → Қилмиш қидирмиш.\n04-12-2017 11:32 0 1322 Рейтинг1 Чоп этиш\nАнгрен шаҳар Дўстлик маҳалласида Радик исмли шахсга тегишли сауна жойлашган бўлиб, бу ерда мижозлар фоҳиша аёллар билан маишат қилаётганликлари хақида маълумот олинди.\nҲолатга ойдинлик киритиш мақсадида 2017 йилнинг 29-ноябр куни Ангрен шаҳар ИИБ ходимлари билан ушбу шахсга тегишли саунада текширув ўтказилди дея хабар бермоқда Тошкент вилояти ИИБ ахборот хизмати\nТадбир жараёнида юқоридаги 1964 йилда туғилган Ли Радикка тегишли саунада 1996 йилда туғилган Ж.С., 1992 йилда туғилган М.М., 1996 йилда туғилган С.Ш. 1997 йилда туғилган Я.Т. 1992 йилда туғилган М.Д. 1987 йилда туғилган Д.А. ва 1989 йилда туғилган Ш.Д.лар хамда фоҳишалик билан шуғулланувчилар 1997 йилда туғилган А.Д. 1995 йилда туғилган Т.Г. 1993 йилда туғилган М.Д. 1997 йилда туғилган А.Д. ҳамда 1998 йилда туғилган И.Г. билан маишат қилиб ўтирганликлари кузатилди.\nЮқоридаги саунага дам олиш учун келган мижоз ва фоҳишаларни тадбирга жалб қилинган ИИБ ходимлари Ангрен шаҳар ИИБга хужжатлаштириш учун олиб келинди.


Самарқандда кўп қаватли уйда қамалиб қолган 8 ойлик қизалоқ қутқарилди\n08:45 / 11.10.2021\nФото: Самарқанд вилояти ФВБ\nСамарқанд шаҳридаги кўп қаватлик уйда ёлғиз ҳолда 8 ойлик қизалоқ қамалиб қолган. Вилоят Фавқулодда вазиятлар бошқармаси ходимлари томонидан уйнинг эшиги очиб берилиб, бола ота-онасига соғ-саломат топширилган.\nМаълум қилинишича, 2021 йил 10 октябрь куни соат 21:15 ларда вилоят ФВБ навбатчилик қисмига Самарқанд шаҳар Сартепо маскани 10-уйда яшовчи фуқаро ёрдам сўраб мурожаат қилган. У мурожаатида уйининг эшиги қулфланиб қолгани, уй ичида 8 ойлик чақалоқ ёлғиз эканини маълум қилиб, эшигини очиб беришда ёрдам сўраган.\nҚайд этилишича, мазкур мурожаат юзасидан, бошқарманинг қутқарув отряди ходимлари айтилган манзилга зудлик билан етиб борган. Қулфланиб қолган эшикни талафотсиз очиб, 8 ойлик қизалоқни онасига соғ-саломат топширишган.\nСамарқандда кўп қаватли уйнинг деразасига осилиб қолган 4 ёшли болани одамлар қутқаришди\nҚашқадарёда кўп қаватли уйда қамалиб қолган 2 ёшли қизча қутқарилди\n#кўп қаватли уй


"Ижтимоий фикр": Ўзбекистонда коррупция бор - BBC News O'zbek\n"Ижтимоий фикр" ўтказган сўров иштирокчиларининг қарийб 57 фоизи Ўзбекистонда коррупция борлигини таъкидлаган. Бу вақтгача "Ижтимоий фикр" респондентлари асосан ҳаётдан ва давлат олиб бораётган сиёсатдан мамнунлигини изҳор қилиб келган.\nСўровда қанча одам иштирок этгани маълум эмас. Сўров ўтказилгани ҳақида "Халқ сўзи" газетаси хабар берган.\n"Респондентларнинг ярмидан кўпи (56,8 фоиз) жамиятимизда коррупция бор, деб ҳисоблайди. Бу ҳақда Қорақалпоғистон Республикаси, Тошкент, Сирдарё ва Сурхондарё вилоятлари аҳолиси кўпроқ қайд этган. Сўров шуни кўрсатдики, шаҳар аҳолиси қишлоқ одамларига қараганда жамиятда коррупция мавжудлигини кўпроқ таъкидлаган", - дейилади хабарда.\nРеспондентларнинг 37,6 фоизи томонидан соғлиқни сақлаш коррупция энг кўп кириб борган соҳа сифатида кўрсатиб ўтилган. Ундан кейин таълим соҳаси эгаллаган.\nХабарда айтилишича, тадқиқот давомида фуқароларнинг мансабдор шахсларни ўз мавқеидан шахсий манфаати учун фойдаланишга ундайдиган ва коррупция ҳуқуқбузарлигини амалга ошириш сабабларига нисбатан фикри аён бўлган.\n"Юртдошларимиз баёнига кўра, ўз моддий аҳволини яхшилаб олиш ҳамда бойиш истаги мансабдор шахсларни коррупцияга ундайди. Айни пайтда шахсий муаммоларини ҳал қилиш эвазига фуқароларнинг ўзлари берадиган моддий мукофот ёки бошқа кўринишдаги ҳадялар ҳам коррупцияга йўл очади".\nМуаллиф аҳолининг ҳуқуқий маданиятини юксалтириш ва коррупцияга қарши ахлоқ стандартларини яратиш жуда муҳимлигини таъкидлайди.\nЁмон йигирматаликдаги Ўзбекистон\n2017 йилнинг бошида "Transparency International" халқаро ташкилоти томонидан чиқарилган йиллик ҳисоботда ҳам Ўзбекистон 176 мамлакат орасидан қуйи йигирмаликдан жой олган ягона собиқ Шўро давлати бўлган.\nБироқ Ўзбекистонда расмийлар коррупция борлигини эътироф этишса-да, унинг кўлами борасида сукут сақлашган.\n"Ижтимоий фикр" томонидан ўтказилиб келинган сўровлар эса муаммоларни эмас, ютуқлардан миннатдор одамларнинг фикрлари асосий ўрин тутган.\nЯнги Президент ШАвкат Мирзиёев шу йилнинг феврал ойида мамлакатда коррупцияга қарши курашнинг 2 йиллик дастурини имзолади.\nБироқ кузатувчилар Ўзбекистонда "сиёсий режим ўзгармас экан, коррупция билан боғлиқ вазият ўзгармайди", дейишади.


Превью, финал: Шаҳрам Ғиёсов Данияр Елуссиновга қарши\n15:30 / 17.08.2016 37121\nБугун 69 кг вазн тоифасида Олимпиадада иштирок этаётган Ўзбекистон вакили Шаҳрам Ғиёсов турнир олтин медалини қўлга киритиш учун финал жангида майдонга чиқади. Унда Муҳаммадқодир Абдуллаев ва Ҳасанбой Дўстматовдан кейин Ўзбекистон делегациясига Олимпиадада олтин медаль тақдим этган учинчи спортчига айланиб олиш имконияти бор.\nУшбу финал жангида 23 ёшли ўзбекистонлик боксчига қозоғистонлик Данияр Елуссинов рақиблик қилади. Жанг Тошкент вақти билан 18 август куни кириб келган вақт, соат 00:30 — 00:40 оралиғида бўлиб ўтиши белгиланган.\nЕлуссинов 1991 йилнинг 13 мартида туғилган.\nЖаҳон чемпионатида: 2013 йили олтин медаль, 2015 йили кумуш медаль;\nОсиё ўйинларида: 2010 ва 2014 йилларда олтин медаль;\nОсиё чемпионатида: 2013 ва 2015 йилларда олтин медаль;\nҚайд этиш керакки, Елуссинов ўтган йили Қатарда бўлиб ўтган жаҳон чемпионатида финалгача етиб борган ва финалда марокашлик Муҳаммад Раббига имкониятни бой бериб қўйган.\nУ Рио-2016 доирасида буюк британиялик Келли Жошни, кейин венесуэлалик Габриэл Маестрени, ярим финалда эса франциялик Сулаймон Сиссокони мағлуб этди.\nҒиёсов финал йўлида аввалига Олимпиада, кейин эса Жаҳон чемпионини мағлуб этди. Нимчорак финалда испаниялик Ндиайе Сиссоко тўсиғидан осонлик билан ўтган Шаҳрам чорак финалда олимпия ўйинларининг олтин медалларини қўлга киритган кубалик Ронел Иглесиасни ҳар учала раундда ҳам мағлуб этиб, энг камида бронза медали масаласини ҳал қилиб қўйганди. Ярим финалда эса ўтган йили Елуссиновни енгиб, жаҳон чемпиони бўлган марокашлик Муҳаммади Раббидан 3 раундда ҳам устун келди.\nВидео: Шаҳрам Ғиёсов ғалабасини яна Роналду услубида нишонлади\nШаҳрам Ғиёсов "Уэмбли"да рақибини рингга қулатиб навбатдаги ғалабасига эришди


21:57 / 27.04.2017 1877 pdf Ўқиш режими + -\nАбу Абдуллоҳ Муҳаммад ибн Язид ибн Абдуллоҳ ибн Можа Робиий ал-Қазвиний ҳижратнинг 209 йили Ироқ шаҳарларидан бири – Қазвинда таваллуд топдилар. Оталари «Робиа» қабиласининг бошлиғи бўлиб, Можа исми билан танилган эдилар.\nИмом Ибн Можа «Саҳиҳ» деб тан олинган 6та китобдан бирининг соҳиби бўлмиш имомлардан эдилар.\nУ зот вояга етганда ҳадис тўплаш учун Ироқ, Басра, Куфа, Шом, Миср, Рай каби ўлкаларга сафар қилдилар. Дамашқдаги Ҳишом ибн Аммор, Аббос ибн Валид, Абдуллоҳ ибн Аҳмад ибн Башир, Маҳмуд ибн Холид, Мисрдаги Ҳарламата ибн Яҳё, Абу Тоҳир ибн ас-Сирота, Муҳаммад ибн Рамҳ, Муҳаммад ибн Ҳорис, Юнус ибн Абдулъало, Хумсдаги Муҳаммад ибн Мусаффо, Ҳашшом ибн Абдулмалик, Боғдоддаги Абу Бакр ибн Абу Шайба, Аҳмад ибн Абда, Исмоил ибн Мусо, Абу Ҳайсама Зоҳир ибн Харб каби уламолардан дарс олиб, ҳадислар тўпладилар.\nИмом Ибн Можа ҳаммаси бўлиб 32та китоб ёзганлар. Шулардан машҳурлари: «Сунани Ибн Можа» (ҳадис китоблари), «Тафсири Ибн Можа» (тафсир китоблари), «Тарихи Ибн Можа» (тарих китоблари).\nУ зотдан Муҳаммад Исо ал-Абҳарий, Абу Умар Аҳмад ибн Муҳаммад ал-Маданий, Али ибн Иброҳим ал-Қаттон, Сулаймон ибн Язид ал-Фолий, Абу Тоййиб Аҳмад ибн Руҳ ал-Боғдодийлар дарс олишган ва ҳадис ривоят қилишган.\nИбн Можанинг ўзлари ва китоблари тўғрисидаги уламолар кўп мақтовли сўзларни айтишган. Абу Яъло ал-Ҳалимий айтадилар: «Ибн Можага одамлар ишониб, ҳадис илмида у кишига суянадилар». Муҳаммад ибн Жаъфар ал-Каттоний ўзларининг «Рисолати ал-мустатрофа» китобларида шундай келтирадилар: «Уламолар Ибн Можанинг «Сунан» китобларини ишончли, кучли ва фиқҳ илмида катта фойда беришини кўриб, олтинчи саҳиҳ китоб», деб тан олишди».\nАбу Ҳасан Али Иброҳим ибн Салама айтадилар: «Имомнинг «Сунан» китоби 32 жуз бўлиб, унда 1500та боб бордир. Ва бу китоб 4341дан зиёда ҳадисни ўз ичига олгандир».\nБу зот ҳижратнинг 273 йили вафот этдилар.\n21:57 / 27.04.2017 1782\nМОЛИК ИБН АНАС\n21:57 / 27.04.2017 2362\n2508 18:39 / 26.10.2017\n2788 21:58 / 18 март\nБир ҳадис олимининг илм йўлидаги сафари (7-қисм)\nМуҳаммад Мустафо алАъзамий билан Профессор, доктор Ражаб Шантурк суҳбатиР. Шантурк Мусулмонларнинг ваҳийни ёзиб олиш ҳамда улашишни исташларининг бир неча давоми...\n2463 16:37 / 18.01.2018\n45057 11:58 / 10.10.2018\n57403 11:56 / 10.10.2018\n10134 15:03 / 10 март


Ислом тараққиёт банки билан ҳамкорликни кенгайтириш истиқболлари муҳокама қилинди — Sof.uz\nИслом тараққиёт банки билан ҳамкорликни кенгайтириш истиқболлари муҳокама қилинди\n31.08 09:11 69 O‘zbekiston\nЖорий йилнинг 30 август куни Ўзбекистон Республикаси Бош вазирининг ўринбосари — Инвестициялар ва ташқи савдо вазири Сардор Умурзоқов Ислом тараққиёт банки Президенти Муҳаммад Сулаймон ал-Жассир билан учрашув ўтказди. Бу ҳақда вазирлик ахборот хизмати маълум қилди.\nУчрашув чоғида кичик ва ўрта бизнесни қўллаб-қувватлаш, таълим, инфратузилмавий қурилиш, соғлиқни сақлаш ва қишлоқ жойларда ҳаёт сифатини яхшилаш соҳаларида 6 та янги инвестиция лойиҳаси бўйича ишларни фаоллаштириш юзасидан келишувга эришилди.\n🇺🇿 Томонлар жорий йилнинг 1 сентябридан 4 сентябрига қадар Тошкентда бўлиб ўтадиган ИТБ Бошқарувчилар Кенгашининг Йиллик анжуманига тайёргарлик кўриш ишларини муҳокама қилди. ИТБ Президенти анжуман ва у билан боғлиқ тадбирлар юқори савияда ташкил этилаётгани учун Ўзбекистон томонига миннатдорлик билдирди.\nУнинг қайд этишича, мазкур тадбир халқаро ҳамжамият ҳамда ИТБга аъзо мамлакатларнинг ишбилармонлик доиралари вакилларида катта қизиқиш уйғотди: ҳозирги пайтга келиб учрашувда иштирок этиш учун 2 мингдан ортиқ киши рўйхатдан ўтган ва уларнинг сони ўсишда давом этмоқда. Тадбирда Банкка аъзо 57 мамлакатдан 2500 дан ортиқ вакил, шунингдек, халқаро ташкилотлар ва тараққиёт институтлари вакиллари қатнашиши кутилмоқда.


Токио ўйинларига синов мусобақалари тақвими тасдиқланди\nТокио-2020 ташкилий қўмитаси кейинги тақвимий йилда Олимпия ўйинлари олдидан синов тарзида ўтказиладиган мусобақалар жадвалини эълон қилди. Март-май ойларида Япония пойтахтида спортнинг 18 тури бўйича тадбирлар бўлиб ўтади.\nЖадвал тузилаётганда, Ташкилий қўмита халқаро федерациялар билан маслаҳатлашган, шунингдек, ўйинлар давомида харажатларни камайтиришни ҳисобга олган. Синов мусобақалари давомида асосий эътибор учта асосий йўналишга қаратилади: мусобақа майдони, технологиядан фойдаланиш ва шу жумладан, COVID-19га қарши кураш масалаларида ходимларнинг тайёрлиги.\nКоронавирус тарқалишини назорат қилиш чораларига алоҳида эътибор берилади – Олимпия ўйинлари ўтказиладиган майдонлар менежменти амалда ҳам иштирокчилар, ҳам томошабинлар соғлиғини муҳофаза қилишга қаратилган бир қатор ҳаракатларни ишлаб чиқиши керак.\nСинов тадбирлари дастури 4-7 март кунлари Сув спорти марказида ўтадиган синхрон сузиш бўйича Олимпия саралаш турнири билан очилади. Айнан ўша вақтнинг ўзида, 6-8 март кунлари “Aоми” боғида қояга чиқиш мусобақаси бўлиб ўтади. Сувга сакраш бўйича Жаҳон кубоги босқичи 18-23 апрель кунлари Токиода, бадиий гимнастика бўйича Жаҳон кубоги эса 4 май куни “Aриаке” марказида бўлиб ўтади.\nШунингдек, тақвимда сузиш, сув полоси, велоспортнинг ВМХ йўналиши, бадиий гимнастика, регби, ўқ отиш, волейбол, бадиий гимнастика, велотрек, 3х3 баскетбол, енгил атлетика, скейтборд ва бир қатор паралимпия йўналишлари бўйича синов тадбирлари мавжуд.\nТокио-2020 ташкилий қўмитаси таъкидлашича, тадбирлар дастури тўлиқ тасдиқланмаган ва мавжуд вазиятдан келиб чиқиб ҳали ҳам тузатишлар киритилиши мумкин.


09 | May | 2019 | TURONZAMIN-Jahongir Muhammadning nashri\nНима бўлишига қарамасдан, барча машаққатларга чидаган ва чидаб келаётган бармоқ билан санарли даражада, ватан ичида жуда оз қолган миллатпарвар, халқпарвар зиёлиларимизга таъзим қилишимиз керак. Улар ўзлари ва яқинларининг ҳаётига хавф бўлса-да, урилиб-сурилиб, таъна-дашномлар эшитиб, ҳақиқат ва адолат қарор топиши учун тинмай курашиб келишмоқда.\nБугун президент таъкидлаётган, чорак аср мобайнида йиғилган муаммоларни миллат ойдинлари ўз вақтида айтган пайтларида уларга душман деб қаралди. Улар келтирган далил ва асосларга, ҳужжатларга кўз юмулиб, унинг ўрнига ярим ўрисча, ярим ўзбекча “а зато юртимиз тинч, осмонимиз мусаффо, қолган нарсалар секин бўлаверади” қабилидаги манқуртона иборалар ёппасига урчиб кетди. “Ҳой, барака топгур, осмон мусаффо бўлгани билан, юртда эрталабдан кечгача бемаза лапарлар янграни билан муаммолар ўз-ўзидан ечилиб қолмайди. Уни биров келиб, ҳал қилиб бермайди” дейилганда, қаердаги бўлмағур аҳмоқона гаплар билан бу ҳаққоний сўзларга болта урилди. Охир-оқибат топганимиз бугунги аччиқ ҳолат бўлди.\nАлбатта, юртимиз тинчлиги, осмонимиз мусаффолиги ҳаммамизга керак. Илоҳим, ҳамиша шундай бўлсин! Лекин, бизлар нима учундир ватанимизни ҳамиша нотинч бўлган, ривожланмаган давлатларга солиштираверамиз. Тўғри, дунёнинг айрим жойларида урушлар кетмоқда. Уларга ачинамиз, албатта. Биз уларга ачиниш, имконимиз бўлса ёрдам бериш баробарида, Яратганга шукроналар келтириб, дунёда ривожланган, халқи фаровон яшаётган, тараққиётга эришаётган мамлакатларга қараб, ўзимизни таққосламаймизми? Шунда бизлар ҳам улар каби ривожланмаймизми? Қачонгача ўзимизни ўзимиз алдаб, баландпарвоз, қизил гаплар билан ёш болага ўхшаб “мени хўрозқандим ҳамманикидан ширин”, деб мақтаниб юраверамиз?!\n“Бизда ҳамма нарса зўр, олам гулистон, ура-ура”, деб мана чорак асрни ўтказдик. Бу давр мобайнида қанча сувлар оқиб ўтди, қанча азизларимиз дунёдан ўтиб, яна қанча гўдакларимиз дунёга келди. 25 йил! Инсон умрининг айни гуллаган, кучга тўлган палласи!..\nПрезидент бугун деярли барча соҳани янгитдан ислоҳ қилиб (сиёсий ислоҳотлар ҳозирча кўринмаяпти), янги тизим яратмоқчи бўляпти. Лекин, бир муҳим савол очиқ қолмоқда. Орадан яна 20-25 йил вақт ўтгандан кейин, худди бугунгидек, ҳамма ишни яна қайтадан бошламаймизми?!\nБир вақтлар Ислом Каримов ҳам ҳокимиятга янги келганда ислоҳотлар тўғрисида, ҳозиргидек, гап-сўзлар бўлмаганмиди? Бўлганди… Натижасини эса, мана кўриб турибмиз…\nҲозирда ҳам бирор хатолик бўлмаётганига ким кафолат бера олади? Албатта, иш бор жойда хато бўлиши табиийдир. Беайб парвардигор! Бу ҳақда Мирзиёев ҳам “хатоларим бўлса, тан оламан ва тўғрилайман” деган мазмунда яқинда гапирди. Бундай бўлса, яхши.\nЛекин, ҳар қандай инсон, шу жумладан, давлат раҳбари ҳам, ҳатто, доноларнинг доноси, олимларнинг олими бўлган чоғида ҳам ўзининг хатоси ўзига кўринмайди, билинмайди. Президентнинг ёнидаги давлат маслаҳатчилари ва вазирларимиз ҳеч қачон президентга дадил тарзда бу хато, бу тўғри деб айта олмайди. Уларга ҳам амал ва тинчлик керак. Президент нима деса, шуни маъқуллаб туришдан бошқага ярашмайди. Худди қадимги Қўқон хони Худоёрхон давридагидек. Боз устига кўпининг ёши бир жойга етиб қолган. Улар мажлисларда тинмай президентнинг нутқларини дафтарга ёзиш билан ва қарсақбозлик билан кун ўтказмоқдалар. Аввал ҳам булар шундай эди. Ҳар икки гапининг бирида “муҳтарам президентимиз, улуғ юрбошимиз” деб маддоҳлик қилиб, мақтайвериб Каримовни салкам пайғамбарга тенглаштириб қўйишган эди. Ҳозир ҳам аҳвол ўша-ўша. Олдингидан фарқи, ҳозирда кўп вазирларни, ҳокимларни халқ ойнаи жаҳон орқали кўриб, уларни юзидан таний бошлади. Олдин ТВда фақат бир киши кўрсатиларди, холос.\nБуларни яхши тушунган президент Мирзиёев уларнинг жойини алмаштириб, худди ҳокимлар каби кўпларини ишдан ҳайдаб улгурмаяпти. Ҳозир қайси вазир қаерда, қай ҳоким қаерга кетди, ким янги, ким эски ажратиб, таниб бўлмайди. Мирзиёев ўзи айтганидек, янги ёш кадрларни қидирмоқда. Аммо, ёш кадрдар ҳам осмондан тушмайди…\nШавкат Мирзиёев “ура-ура қарсакбозлик керак эмас, беш йилни қарсакбозлик билан ўтказмаймиз”, дейишга қарамасдан мулозимлар унинг гапларини янада қуюқ қарсаклар ва мақташлар билан кутиб олишда давом этмоқда.


Любинко Друлович: “Асосийси гуруҳдан чиқиш вазифасини уддаладик”\nЎзбекистон ва Жанубий Корея Олимпия терма жамоаларининг баҳсидан сўнг дастлаб жамоамиз бош мураббийи Любинко Друлович матбуот-анжуманида иштирок этди.\n“Бугунги учрашув биз учун муҳим эди. Зеро, бизнинг олдимизда гуруҳ босқичдан чиқиш вазифаси турган эди. Жанубий Корея термасига қарши баҳс доим қийин бўлган. Биринчи бўлимни ёмон ўтказмадик. Натижа ҳақида нима дейишим мумкин? Асосийси гуруҳдан чиқиш вазифасини уддаладик. Кейинги ўйинда яхшироқ ўйнашга ҳаракат қиламиз”, – деди Любинко Друлович.\n– Ўйинчиларимиз нега жисмоний томондан қийналишди?\n– Олти кун ичида 3 та учрашув ўтказиш қийин. Бунда ҳар қандай футболчида чарчоқ сезилади. Ўйлайманки, йигитлар жисмоний томондан у қадар ёмон бўлишмади аслида. Қолаверса, кореяликларнинг тезкор голи бизнинг зиммамиздаги вазифани янада қийинлаштирди.\n– Кучли жамоаларга қарши жуда ҳам қийналиб келамиз. Бундан кейин нималарни ўзгартирмоқчисиз: тактиканими ёки ўйинчиларни?\n– Биласизми, кореяликлар аввалги ўйин билан солиштирганда 7 та ўйинчисини алмаштирган. Бу футболчиларимизнинг яккакурашлардаги вазиятларда янада қийнади. Асосийси биз олдимизга қўйилган дастлабки вазифани уддалай олдик. Қолгани эса олдинда турган ўйинларда ҳал бўлади.\n⚽ Stadion.uz ⚽


Чикагодаги ўзбеклар Ҳайитни қандай нишонлади? (фотожамланма) — Sof.uz\n25.05 10:13 561 Жамият\nМаълумки, коронавирус инфекцияси сабабли бутун АҚШ, шу жумладан Иллинойс штати ҳам карантин ҳолатида. Барча оммавий одамлар тўпланадиган жойлар, шу жумладан масжидлар ҳам ёпилган. Одамларга тиббий ниқобда ва ўзаро масофа сақлаган ҳолда юриш тавсия этилдан.\nБу йилги Рамазон Ҳайити байрами мана шундай муаммолик даврга тўғри келди. Шуларни ҳисобга олиб Чикагодаги ўзбеклар Рамазон Ҳайитини ўзига хос, ўзгача тарзда байрам қилишди. Бу ҳақда Чикагодаги Ўзбек-Америка ассоциацияси президенти Олим Шарипов Sof.uzʼга хабар берди.\nМаълум қилинишича, ҳар бир оила ўзларининг машиналарида алоҳида бўлиб бир жойга тўпланишган ва у ердан машиналар безатилиб, колонна бўлиб Чикагонинг биринчи ўзбек фуқароси (1970 йилдан), Чикаго Ўзбек-Америка Ассоциацияси асосчиси Сирожиддин Ҳожи Насафийнинг ҳовлиси томон йўл олишди. 77 ёшли Ҳожи ота болажонларга ташқаридан туриб байрам совғаси улашди.\nШундан кейин, машиналар колоннаси (20 тадан ошиқ машина) Чикаго шаҳар маркази (Down Town) ва Мичиган кўли томон йўл олди. Байрам жуда сермазмун, айниқса болажонлар учун эсда қоларлик бўлиб ўтди, дейди Олим Шарипов.\nУшбу тадбир Чикагодаги Ўзбек-Америка Ассоциацияси томонидан амалга оширилди.\nИслом дини Рамазон Ҳайити Ўзбек-Америка Ассоциацияси Чикаго\n4.07 12:51 6360 Ўзбекистон\n4.07 12:37 11010


Қатағонлик сиёсати: унинг моҳияти ва оқибатлари\nХХ-асрнинг 20-йиллари иккинчи ярмига келиб советлар мамлакатининг ҳокимият бошқарув-идора тизимида ҳам кескин ўзгариш ҳоллари юз берди. Сталин аста-секинлик билан ўзининг якка ҳокимлигини бутун чоралар билан қарор топтириш ҳаракатида бўлди. 20-йиллар охирларида Сталин томонидан янги назарий қараш сифатида илгари сурилган “Сотсиализм мустаҳкамланиб борган сари синфий душман қаршилиги ҳам шунчалик кучайиб боради” деган ғоя ғайриқонуний хатти-ҳаракатларнинг авж олишига олиб келди. Сталин ва унинг атрофидагилар мамлакат ва партия ҳаётига оид ҳар бир масалада ўз иродаси, ҳукмини бошқаларга мажбур этиб, ҳар қандай мухолифатчи қарашларни, уларнинг ташувчиларини маҳв этиб бордилар. Шу тариқа, мамлакатда Ленин томонидан асос солинган тоталитар бошқарув тизимини Сталин янада кучайтирди. Бу тизимнинг моҳияти шундаки, унда давлат бошқаруви марказлашган ва буйруқбозлик характерига эга бўлади. Сиёсий, ижтимоий, иқтисодий, маданий, маърифий соҳалар устидан тўлиқ давлат назорати ўрнатилади. Турли хил тарзда фикр, тафаккур юритиш, мухолифатчилик ҳаракатларида бўлиш қатъиян ман этилади, сиёсий эркинликлар тақиқланади. Айни чоғда демократия бузилади, илғор, тараққийпарвар кучлар қатағонликка маҳкум этилади. Ҳукмрон партиянинг ягона иродаси, ўзбошимчалиги, чегара билмас зўравонлиги авжига чиқади. Мамлакатда тоталитар тузумнинг қарор топиши миллий совет республикалари ҳаётига ҳам дахл қилиб, уларнинг бутун инон-ихтиёрини Иттифоқ давлати тасарруфига боғлаб қўйди. Бу Ўзбекистон тимсолида ҳам кўзга яққол ташланди. Аввало, республика ҳокимияти бошқарувининг ҳамма бўғинлари тўлиқ равишда СССР органларига бўйсундирилди. Шунингдек, бу ердаги ягона раҳбар ташкилот – Ўзбекистон Компартияси ҳам ВКП(б)нинг таркибий қисми сифатида вилоят бўлими мақомига туширилди. Бинобарин, ҳукмрон партия қабул қиладиган ҳар қандай қарору фармойишлар, раҳбарий кўрсатмалар республика партия ташкилотлари томонидан бажарилиши мажбурий ва шарт эди.\nСталинча маъмурий-буйруқбозлик тизими кўзга кўринарли ва кўзга кўринмас минг хил қизил иплар билан Ўзбекистонни ўз домига киритиб, унинг амалдаги расмий мустақиллигини ҳам йўққа чиқарган эди. Унинг маҳаллий раҳбарияти республиканинг иқтисодий, хўжалик, маданий-маънавий ҳаётига оид бирор бир масала, муаммони мустақил тарзда ҳал этишга ҳақли, ҳуқуқли эмас эди.\nМустабид тузум Марказдан Ўзбекистонга ўзининг кўп сонли садоқатли ходимлари, вакилларини раҳбарий лавозимларда ишлашга узлуксиз юбориб турди. Улар ёрдамида ўлка ҳаётида кечаётган барча жараёнлар, ўзгаришлардан доимий хабардор бўлиб, маҳаллий кадрлар фаолиятини кузатиб, назорат қилиб борди.\nЎз халқи, юртининг миллий манфаатларини ҳимоя қилиб, унинг истиқболини кўзлаб, ўзида куч-ирода топиб, бор ҳақиқатни айтишга журъат қилган миллат кишилари биринчи навбатда ҳукмрон Марказнинг қаҳру заҳрига дучор бўлди. Қатағонлик зулмкорлари, уларнинг гумашталари бир имо-ишора билан бундай юрт фидойиларини орадан олиб ташлаш, фаолиятини оғмачилик, бузғунчиликда айблаш, шаънига халқ душмани, миллатчи, аксилинқилобчи, буржуа малайлари сингари асоссиз бўҳтонлар билан лаънат тамғасини тиркашга доимо тайёр турардилар. Бунинг ёрқин ифодасини совет мафкурачилари томонидан тўқиб чиқарилган ва ўзбек миллий кадрлари шаънини булғашга қаратилган “ўн саккизлар гуруҳи”, “иноғомовчилик”, “қосимовчилик” деган сиёсий ишлар мисолида кўришимиз мумкин. Уларнинг ягона “гуноҳи” ўз миллати дарди, ташвиши ва манфаатини кўзлаб, айрим муҳим муаммоларни кўтарганлиги ва уларни ҳал этишга юқорининг эътиборини жалб этганлигидир.\nХўш, “ўн саккизлар гуруҳи” таркиби кимлардан иборат бўлган? Улар совет мутасаддилари олдида қандай гуноҳ қилган эдилар? Республиканинг таниқли арбобларидан ташкил топган бу гуруҳ (И.Хидиралиев, Н.Саиджонов, У.Ашуров, Р.Раҳимбобоев, Р.Рафиқов ва бошқалар)га тиркалган асоссиз айбга, уюштирилган туҳмату бўғтонга кўра, гўё унинг аъзолари кўп масалаларда нотўғри йўл тутганлар. Аслида эса улар ҳукмрон Марказнинг улуғ давлатчилик ва шовинистик сиёсатига, миллий кадрларга нисбатан беписандлик, лоқайдлик йўлига қарши чиқиб, адолат ва ҳаққонийлик тамойилларини ҳимоя қилиб чиққандилар. Шу боис расмий партия органлари томонидан мазкур гуруҳ аъзолари кескин қораландилар ва улар ўз лавозимларидан олиниб, турли партиявий жазоларга гирифтор этилдилар.\n“Иноғомовчилик” гуруҳи тўғрисида гап борганда ҳам унга қўйилган барча айбларнинг тўлиқ тарзда тўқиб чиқарилганлиги аён бўлади. Маълумки, Раҳим Иноғомов ЎзКП(б) МҚ Матбуот бўлими мудири ва ЎзССР Маориф халқ комиссари вазифасида фаолият юритиб келган. У 1926-йилда “Ўзбекистон зиёлилари” деган рисоласини эълон қилган. Рисолада октабр ўзгариши ўзбек халқи учун кутилмаган воқеа бўлди ва унга ўзбек меҳнаткашлари тайёр эмас, деган фикрларни ёзган. Шунингдек Р.Иноғомов ўзининг бир қатор нутқларида Ўзбекистон Компартиясининг мустақил фаолият юрита олмаётганлигига, Марказнинг назоратчи органларининг ўлка ҳаётидаги зўравонлигига ҳам алоҳида эътибор қаратган. Республиканинг бир қатор маҳаллий партия, совет органлари масъул ҳодимларидан Н.Мавлонбеков, И.Исамуҳаммедов, М.Алиев сингари ҳаммаслаклар Иноғомов қарашларини қўллаб-қувватлаб чиққандилар. Албатта, бундай мухолифатчи чиқишлар ҳукмрон партия мутасаддиларининг қаҳрига учрамасдан, жазоланмасдан қолмасди. Шу боис 1926-1927 йилларда бу гуруҳ фаолияти партия ташкилотларида бир неча бор муҳокама қилиниб, оғмачи гуруҳбозликда айбланди. Р.Иноғомов ва унинг тарафдорлари вазифаларидан олиниб, номлари қораланди. Ўзлари эса тавба-тазарру қилишга мажбур этилдилар.\n“Қосимовчилик” гуруҳи ҳам 1929–1930-йилларда совет ҳукмрон режими томонидан миллий кадрларни, зиёлиларни қатағон қилиш, жазолаш мақсадуда атайин уюштирилган навбатдаги уйдирма бўлган. ЎзССР Олий Судининг раиси лавозимида ишлаб келган Саъдулла Қосимов ва унинг яқин маслакдошлари деб топилган Н. Алимов, Б.Шарипов каби 7 киши 1929-йилнинг иккинчи ярмида қамоққа олинадилар. Уларнинг атайин тўқиб чиқарилган “айблов иши”га сиёсий тус берилади. Бунга кўра, улар республикадаги миллатчи ташкилотлар билан алоқа боғлаганликда айбланадилар, “босмачилик” ҳаракатига ён босганликда қораландилар. Бу гуруҳнинг 4 та аъзоси мана шундай асоссиз айблар билан айбланиб, отиб ташландилар, қолган 3 киши эса кўп йиллик қамоқ жазосига ҳукм қилиндилар.\nЎзбекистон равнақи, истиқболи учун фидойилик кўрсатган Файзулла Хўжаев, Турар Рисқулов, Абдулла Раҳимбоев, Акмал Икромов, Исроил Ортиқов, Абдулла Каримов ва бошқа ўнлаб номдор маҳаллий раҳбар кадрларнинг ҳаёт қисмати ҳам пировардида мана шундай фожеа билан якун топди. Мустабид тузум ҳукмдорлари ва улар гумашталарининг енг шимариб қилган “саъй-ҳаракатлари” натижасида 1937–1938-йилларда гўё Ўзбекистонда бир қатор йирик “аксил-инқилобий тузилма”лар борлиги тўқиб чиқарилди. Булар республика раҳбарлари А.Икромов ва Ф.Хўжаев бошчилигидаги “Буржуа-миллатчилик аксилинқилобий маркази”, Абдурауф Қориев раҳбар бўлган “Мусулмон руҳонийларнинг миллатчи-исёнчилар ташкилоти”, “Аксилинқилобий ўнг тротскийчи жосуслар ташкилоти маркази”, “Бухоро ва Туркистон бахт-саодати” номли аксилинқилобий ташкилот, И.Ортиқов бошлиқ “Ёшларнинг аксилинқилобий буржуа-миллатчилик ташкилоти”, “Инглиз жосуслик резидентураси”, “Япон жосуслик-қўпорувчилик резидентураси” ва бошқалар бор эди. Энг сонгги маълумотлар, тарихий ҳужжатларни ҳар томонлама ўрганиш, таҳлил қилишлар, суриштиришлар бундай ташкилотларнинг республика ҳудудида бутунлай бўлмаганлигини тасдиқламоқда. Демак, бундай “аксилинқилобий тузилма”лар қатағонлик тузуми буюртмаси асосида Марказ жаллодлари ва жазо органлари томонидан атайин тўқиб чиқарилган. Бунинг орқасида минг-минглаб бегуноҳ, айбсиз инсонлар шафқатсиз жазоланган, азиз умрлари хазон бўлган.\nФақат 1937–1939-йилларда Ўзбекистонда ҳаммаси бўлиб 43 мингдан зиёд киши қамоққа олинган. Улардан 6 минг 920 нафари отиб ташланган, 37 минг нафари эса турли муддатли қамоқ ва сургунларга ҳукм этилган. Мустабид тузум жаллодларининг бу бедодликларини ҳеч нарса билан оқлаб бўлмайди. Яқин миллий тарихимизнинг бу қоронғу зулмати халқимиз дилида мангу ўчмас армон бўлиб қолди. У фақат миллий истиқлол туфайлигина тўла юзага чиқиб, бундан юртимиз фуқаролари чинакам рўшнолик кўрмоқдалар.\nСовет режимининг қатағонларидан миллий зиёлилар энг кўп азият чекди, мислсиз қурбонлар берди. Негаки, бу режим мутасаддилари ўзлари жоҳил кимсалар бўлганлигидан илму маърифат, зиё аҳлини қадрлаш, эъзозлаш эмас, балки уларни хўрлаш, таҳқирлаш, керак бўлса йўқ қилишни ўзларига касб қилиб олгандилар. Шунинг учун Марказнинг ўткир шамшири ва пўлат қалқони ҳисобланган Давлат сиёсий бошқармаси (ГПУ), Ички ишлар халқ комиссарлиги (НКВД) каби жазо органлари ва уларнинг жаллодлари учун илғор, тараққийпарвар зиёлиларни ҳибсга олиш, уларнинг фаолияти учун йўқ айбларни тўқиб чиқариш, уйдирмаларни “ясаш” ҳеч гап эмас эди. Энг ачинарлиси шуки, ўз элини жондан севган, уни куйлаган, бой тарихи, бетакрор маданиятига мурожаат қилиб ундан асар битган, буюк аждодлар номини тилга олган ватанпарвар ижодкорлар, илм-фан аҳли биринчилар қаторида қатлиомга дучор бўлди.\n1929-йилда Мунаввар Қори Абдурашидхонов раҳнамолигида миллат равнақи ва истиқлоли йўлида фаолият юритган, халққа зиё таратиб келган “Миллий Иттиҳод” ва “Миллий Истиқлол” ташкилотларининг 87 нафар аъзоси қамоққа олинди ва улар устидан суд уюштирилди. Уларнинг 15 нафари 1931-йилда Москвада отиб ташланди, қолганлари ҳам узоқ муддатли қамоқ жазосига ҳукм қилинди.\nЎзбек адабиётининг устунлари бўлган, ноёб ижодлари халқ меҳрини қозонган Абдулла Қодирий, Абдурауф Фитрат, Абдулҳамид Чўлпон, Усмон Носир, Элбек (Машриқ Юнусов), Маҳмуд Боту, Ғози Юнус каби ажойиб истеъдодлар қуруқ бўҳтону туҳматлар асосида “халқ душманлари” сифатида жисмонан йўқ қилиниб, ёрқин фаолияти сўндирилди. Ахир уларнинг ҳар бири ўз миллатининг фахри, ифтихори даражасига кўтарилган, беқиёс ижоди, яратган бой мероси эътироф топган, ҳар қанча ҳавас қилса арзийдиган инсонлар эдиларку!\nМустабид тузум фармондорлари айниқса ўзбек халқининг миллий онги, тафаккурини ёритиш, унинг ўзлигини танитишга илк қалдирғочлар сифатида фидойилик қилган истиқлол дарғалари бўлган жадидчилик намоёндаларини йўқ қилишни ўз олдиларига мақсад қилиб қўйган эдилар. Қатағонлик қурбонлари орасида жуда кўплаб илм-маърифат, маданият намоёндалари бўлган. Ажабланарли жиҳати шундаки, Бухоро ва Туркистон республикалари ҳукуматининг ташаббуси ва саъй-ҳаракати билан 20-йилларда хорижга ўқишга юборилиб, яхши мутахассислар, фан арбоблари бўлиб етишган кишилар атайин қатлиом қурбонлари бўлдилар. Агар Германия ёки Туркияда таълим олган бўлсалар уларга ўша мамлакатнинг жосуслари деган айб қўйилди. Германия ва Туркияда ўқиб, у ерда олган билимларини ўз республикасининг халқ хўжалиги, иқтисодиётини юксалтириш учун бахшида қилишга бел боғлаган Саттор Жаббор, Солиҳ Муҳаммад, Марям Султонова сингари ўнлаб билимдон ёш мутахассис кадрларга “чет эл жосуси” “халқ душмани” қабилидаги тавқи лаънат босилиб, қатағон қилинган.\nИнсон тақдири билан бу қадар ўйнашиш, уни чуқур суриштирмай энг оғир жазога маҳкум этиш – бу тоталитар тузум қонунбузарлиги ва қонхўрлигининг типик намунасидир. Биз миллий истиқлол даври кишилари жонажон юртимиз эрки, озодлиги ва мустақиллиги йўлида курашиб, сталинча қатағонлик қурбонлари бўлиб кетган азиз ва мукаррам инсонлар хотирасини доимо қалбимиз тўрида сақламоғимиз керак бўлади. Бу ҳар биримиз учун фарзу қарздир. Юртбошимизнинг ташаббуси билан Тошкентда қатағон қурбонлари хотирасини абадийлаштириш ушун 2000–2002-йилларда “Шаҳидлар хотираси” ёдгорлик мажмуи, “Қатағон қурбонлари хотираси” музейи барпо этилди. Президентнинг 2001-йил 1-майдаги фармони билан 9-май кунининг “Қатағон қурбонларини ёд этиш куни” деб эълон қилинганлиги ғоятда қувонарлидир. Бу ҳозирги миннатдор авлод кишиларининг ўтганлар, шаҳид кетганлар хотираси олдидаги эҳтиромининг умумхалқ ва умумдавлат эътирофидир.\nТоталитар совет режими бедодлиги ва зулмининг ҳаддан зиёд кучайиб бориши нафақат юртпарвар миллий кадрлар, фидойи зиёлиларнинг ҳаёт тарзини, қисматини завол топтириб қолмасдан, шу билан бирга миллионлаб фуқароларнинг оддий инсоний қадр-қиммати, ор-номуси ҳаёсизларча таҳқирланди. Ғаддор тузум зулмкорлари ўз ғайриқонуний хатти-ҳаракатларини авж олдириб борар эканлар, бунга ҳар бир инсоннинг юриш-туриши, кундалик машғулоти, муомаласидан тортиб то унинг қандай тафаккур юритишигача бўлган ҳамма жараёнларни ўз назоратига олишга интилганлар. Бундан кўзланган асосий мақсад эса инсонлар эрки, иродаси, майл-хоҳишини жиловлаш, уни муайян чегара доирасида ушлаб туриш ва шу йўл билан бадкирдор тузум шаънига доғ туширмаслик, унинг сохта обрў-нуфузини сақлаш, авайлаш эди.\nСССРнинг “ғолиб сотсиализм” Конститутсияси ва унга мувофиқ тарзда Ўзбекистоннинг Асосий қонуни қабул қилиниб, уларда инсон ҳуқуқлари, совет демократияси афзалликлари тўғрисида лоф урилиб, оламга жар солинган бир пайтда республика фуқаролари мутлақ кўпчилигининг оддий инсоний ҳуқуқлари, ор-номуси, виждони оёқ ости қилинганлиги, уларнинг ҳаёти ночор, таҳликали кўчганлигини қандай изоҳласа бўлади. Бу инсонлар коммунистик сиёсат ва мафкура ёлғонларига ишониб, порлоқ келажакка умид боғлаб, жонларини жабборга бериб, тер тўкиб меҳнат қилсалар, ўзларини сотсиализм ишига бағишласаларда, бироқ бунинг эвазига ундан беадад зулм-ситам кўрсалар! Республикада саноатлаштириш, қишлоқда жамоалаштириш, қулоқлаштириш ёки маданий инқилобни амалга ошириш жараёнида юз берган жиддий хатолар, бузилиш ва чекланишлардан қаттиқ азият чеккан аҳоли табақаларини расмий ҳокимият органлари оммавий тарзда қувғин ва таъқиб қилишганлиги ва турли хил жазоларга тортганлиги ҳам бунинг асосли исботидир. Бунинг оқибатида ХХ-аср бошидан 40-йилларигача 450 минг ватандошимизга нисбатан “жиноий иш” очилганлиги, уларнинг ҳаёти остин-устун бўлиб кетганлиги ҳақиқатдир. Айниқса бунда кишилар дунёқараши, эътиқодини ўз измига бўйсундириш, уни янги коммунистик аҳлоқ, атеистик тамойиллар руҳида шакллантириш учун жон-жаҳди билан ҳужумкор кураш олиб борган совет мафкурасининг республика меҳнаткашларининг маънавий ҳаётига етказган зарари беҳисоб бўлди. Халқ маънавий-руҳий ҳаётига асрлар оша муҳим ҳисса қўшиб келган уламолар йўқ қилиб юборилди. Кўплари бегона юртларга бош олиб кетиб жон сақлашга мажбур бўлди. Бундай чидаб бўлмас қабоҳатликлар оқибатида халқимизнинг не-не барҳаёт удумлари, маросимлари, анъаналари завол топди, унутишга маҳкум этилди. Фақат миллий истиқлол даврига келибгина улар янгидан рўёбга чиқиб, бугунги демократик воқелигимиздан муносиб ўрин топиб бормоқда.\nЯна 30-йиллар воқеаларига қайтар эканмиз, бунда шу нарса кишини бениҳоя ажаблантирадики, у даврда инсонни қоралаш, унинг пешонасига халқ душмани тамғасини босиш тузум золимлари учун худди хамирдан қил суғургандек гап бўлган. Ҳатто шундай ҳолларга дуч келиндики, республикадаги кўп хонадонларда вақти-вақти билан ўтказилган тинтув пайтида мабодо араб ёзувида босилган бирорта китоб топилгудек бўлса, унинг номи, мазмуни сўраб, суриштирилмасдан ўша хонадон соҳибига жамиятга ёт унсур деган лаънат тамғаси босилиб, у қамоқ ёки сургун жазосига ҳукм этилаверарди.\nШундай қилиб, мустабид совет режимининг қатағонлари республикамиз ҳаётининг барча соҳалари учун қонли фожеалар, беадад йўқотишлар, маҳрумликлар билан тўлиб-тошган давр бўлди. У миллионлаб одамларнинг тақдир-қисматида асоратли из қолдирди ва мислсиз хунук оқибатларни юзага келтирди. Шунга қарамай халқимиз ўз букилмас иродасини, матонатини намоён этиб, ёруғ кунлар келишига интиқиб, курашиб яшади, қатлиомнинг ҳар қандай шиддатига дош бериб, ўз асрий қадриятлари, удумлари, расм-русумлари, имон-эътиқодига содиқ қола билди ва ҳамиша миллий истиқлол сари дадил ҳаракатланишда давом этди.


Туркманистонда ун етишмаяпти, одамлар навбатларда оёқости бўлмоқда (видео)\nУн танқислиги ва нархи ошиши шароитларида Туркманистонда одатда фақат уй ҳайвонлари ва паррандаларни боқиш учун ишлатилдиган кепакка талаб ортмоқда. Февраль ойининг ўрталарида суратга олинган кадрларда айнан Тошовуз вилоятидаги кепак учун навбат кўрсатилган.\nОдамлар машинани ўраб олишди ва ҳаммага етмай қолишидан хавотирга тушиб, кепакни қоплар ва челакларга солишга уринишаяпти.\nТуркманистонда 2017 йилда озиқ-овқат маҳсулотлари, жумладан асосий товар бўлган ун нархи кескин кўтарилиб кетди. Тақчиллик ва нархлар кўтарилишини бир неча омиллар келтириб чиқарди. Биринчидан, буғдойнинг кам ҳосил бергани (кутилганидан бир ярим баробар кам), иккинчидан, Туркманистон қишлоқ хўжалигидаги умумий вазият. 2017 йил майда мамлакат президенти бу тармоқдаги муаммони расман тан олди ва қишлоқ хўжалигига раҳбарлик қилган бош вазир ўринбосарини ишдан бўшатди.\nҲукумат ун етишмовчилигини бир неча йил мобайнида нефть ва газ сотишдан тушган пуллар эвазига, хориждан сотиб олиш ҳисобидан қоплашга эришди. Бироқ углеводородлар нархи тушиб кетган шароитда озиқ-овыат маҳсулотларини чет элдан сотиб олиш ҳам кескин қисқарди. Бу эса 2017 йил охири ва 2018 йил бошларида ҳалокатли вазиятга олиб келди.\nАйниқса, декабрда ун нархи жуда кўтарилиб кетди (икки марта), олий навли ун сотиб олиш эсажуда қийинлашди. Шунинг учун февраль ойининг бошида Туркманистон ҳукумати, моҳиятан, мамлакат аҳолисига ёппасига ун сотиб олишни тақиқлади ва аҳолидаги “ортиқча” унни мусодара қилишни бошлаши мумкинилигини баён қилди. Ҳажми “оила аъзоларининг маълум вақтгача бўлган эҳтиёжидан ортиқ" бўлган уннинг бутун миқдорини ҳукумат “ортиқча” деб билишни лозим топди.\nУн билан боғлиқ ўта оғир вазият айнан шимолда, Тошовузда юзага келди. У ерда бугунги кунда бир мартада бир одамга5 кгдан ортиқ бўлмаган вазнда ун сотиб олиш мумкин.


Қулай муҳит – бизнес ривожининг калити\nҲам мажбурият бажарилади, ҳам фойда олинади\nХорижлик ходим ишга таклиф қилинганда\nБозорда танҳо бўлиш албатта монополиячи бўлиш дегани эмас\nҚисқартиришсиз бекор қилинади\nАёл турмуш ўртоғининг қўл остида ишламаса\nКун мос тушмаслиги мумкин\nЎтказиш йўли билан бўшаш...\nАриза қабул қилиниши шарт\nДам олиш ўрнига пул олиш керакмас\nБола парваришида ҳисобот керак\nҲам иш ҳақи, ҳам нафақа\nБугун – пул, эртага – таътил\nМуассис – чет эллик, ходима эса – ўзбекистонлик\nБарқарорлик – маҳорат белгиси\nДивидендсиз уч йил\nФоизсиз қарз – беғараз эмас\nКонцептуал асослар таҳрир қилинди\nЎзБАМУ ва ЎзБФ минтақавий гуруҳга қўшилдилар\nСўров аудит нархини аниқлади\nМурожаатлар: уларни кўриб чиқиш, рад этиш масалалари\nБир никоҳ тўғрисида иккита гувоҳнома\nБарча даъвогарлар унутилмади\nКексалар саломатлиги – эътиборда\nНаманганда бўш иш ўринлари ярмаркаси\nМашинани олиб бориб урманг\nИнспектор рақамни ечиб олишга ҳақлими?\nАжратиш осон эмас\nАгар хотин қарши бўлса…\nГазета Норма маслахатчи / 2015 год / № 32-33 / Аудитор хабарномаси\nҲозирги вақтда Ўзбекистонда юздан ортиқ аудиторлик ташкилоти ўз фаолиятини амалга оширяпти. Уларнинг 72 таси мулкчилик шаклидан қатъи назар барча корхоналар ва ташкилотларнинг, башарти ушбу ташкилот Ўзбекистон Республикаси Молия вазирлиги ва Давлат рақобат қўмитасининг йиллик рўйхатига киритилган бўлса, аудитини ўтказиш ҳуқуқига эгадир. Бунинг учун камида олти нафар сертификатланган аудитор бўлиши, уларнинг икки нафари САР халқаро сертификатига эга бўлиши; устав фонди ЭКИҲнинг камида 5 000 бараварига тенг бўлиши; суғурталаш ҳужжати мавжуд бўлиши даркор. Аудиторлик ташкилотларининг кўпчилиги ўз фаолиятини амалга ошираётганда ушбу энг кам талаблар билан кифояланади. Бироқ аудит бозорида муваффақиятли фаолият юритиш учун бу етарли эмаслиги аниқ.\nАудиторлик ташкилотининг кўп фойда олиши, яхши молиявий натижалари аввало аудиторлик хизматлари ҳажмига боғлиқ – у қанча кўп бўлса, фойда ҳам шунча кўпдир. Хизматларнинг етарлича катта ҳажмларига эга бўлиш учун республика минтақалари бўйлаб таркибий бўлинмаларга эга бўлган йирик акциядорлик компаниялари, холдинглар, бирлашмалар ва бошқаларни аудитдан ўтказиш лозим. Танловларни ўтказишда буюртмачилар одатда махсус қиёсий жадвал тузадилар, унда талабгорларга ҳар бир кўрсаткич учун муайян миқдорда балл берилади. Балларнинг якуний суммаси аудиторлик текширувини ўтказиш учун аудиторлик ташкилотини танлаш чоғида эътиборга олинади. Хуллас, буюртмачини нималар жалб этади?\nСертификатланган аудиторлар сони. Амалиёт йилларида шунга ишонч ҳосил қилдикки, йирик ташкилотни тўлақонли ва тўғри текшириш учун штатда камида 10–12 нафар аудиторга эга бўлиш ва уларнинг ёрдамчиларини яқиндан жалб этиш лозим. Бу йирик компаниялар билан шартномалар тузиш имконини беради. 6 нафар аудитор республиканинг барча минтақаларида бўлинмалари бўлган йирик компаниянинг аудитини амалга ошира олмайди. Ёрдамчи пудратчиларни жалб этиш зарурати юзга келади, жойлардаги бўлинмаларни текшириш учун етарлича вақт ажратилмайди, бу эса, табиийки, аудит сифатига салбий таъсир кўрсатади.\nАудиторлик хизматлари сифати. Бу ҳақда бир талай кўрсаткичлар далолат беради: аудит қилинган хўжалик юритувчи субъектларга нисбатан назорат қилувчи органлар даъволарининг йўқлиги; аудиторлик ҳисоботининг тўлиқлиги; таклиф этилаётган тавсияларнинг ҳаммабоплиги ва тушунарлилиги; текширув давомида аниқланадиган хатоларни тузатишда ўз вақтида кўрсатилган ёрдам; аудиторларнинг киришимлилиги ва мижозлар билан тил топа олиши.\nЎз жиҳозланган офиси. Унинг мавжудлиги аудиторлик ташкилотининг нуфузидан дарак беради. Шунчаки офис эмас, фикримизча, «идеал офис»га эга бўлган маъқул. Аудиторлик ташкилоти учун унинг мезонлари бўлиб қуйидагилар ҳисобланади: жойлашган жойи (шаҳар марказий ҳудудларида, метро билан ёнма-ён бўлгани мақбул); кабинетлар (раҳбарники, аудиторларники), маиший хоналар (дам олиш хонаси, ошхона ва ҳоказолар) билан таъминланганлик; компьютерлар, шу жумладан рангли босмали кўпайтириш техникаси, ёзув тахталари, проекторлар билан жиҳозланганлик; қулай таркибланган архив, махсус адабиётлар кутубхонасининг бўлиши; алоҳида жойлашиш (кириш ва чиқиш эшикларининг алоҳида бўлиши).\nПрофессионал ташкилотга аъзолик. Ҳозирги вақтда аудиторлик ташкилотларининг мутлақ кўпчилиги бирор-бир жамоат ташкилоти – ЎзБАМУ, Ўзбекистон Аудиторлар палатаси, Ўзбекистон Бухгалтерлар федерациясининг аъзоси ҳисобланади. Аъзолик йиллик аъзолик бадалини расмий тўлаб боришнигина назарда тутмайди. Аъзо мақомидан фаол фойдаланиш: жамоат ташкилотларидан зарур амалий ва услубий ёрдам олиш, улар ўтказадиган тадбирларда фаол иштирок этиш жуда муҳим. Буларнинг ҳаммаси пировард натижада аудиторларнинг профессионал даражасини оширишга ёрдам беради.\nАудиторлик ташкилотларининг халқаро тармоғида аъзолик. Ушбу хизматларнинг миллий бозорида фаолият юритадиган кўпчилик аудиторлик ташкилотлари бирор-бир халқаро аудит тармоғининг аъзосидир. Бироқ аъзо бўлиш далилининг ўзи кўп нарсани билдирмайди. Халқаро тармоқда тўлақонли иштирок этиш у тақдим этадиган имкониятлардан фаол фойдаланишни тақозо этади. Бунинг учун эса расман аъзо бўлиш етарли эмас. Чунончи, аудит ривожланишининг долзарб масалалари бўйича доимий ахборот айирбошлаш учун штатда хорижий тилларни биладиган мутахассислар бўлиши зарур. Халқаро ташкилотнинг сайтидан фойдаланиш учун унга кириш калитига эга бўлиш лозим. Бизнинг ташкилотимиз бош офиси Иллинойс штатида (АҚШ) жойлашган энг йирик мустақил аудиторлик ва консалтинг фирмаларининг бутунжаҳон уюшмаси – Leading Edge Alliance халқаро тармоғининг аъзоси ҳисобланади. Алоқаларимизни ривожлантириш ва ташқи бозорга чиқиш истиқболларини белгилаш учун биз Leading Edge Alliance тармоғига инглиз тилини пухта биладиган ходимимизни юбордик.\nАудиторларнинг малакасини ошириш. Бунда биз нафақат ихтисослаштирилган ташкилотларда курсни ҳар йили мажбурий тинглашни тушунамиз. Профессионализмнинг ўсишига «Бухгалтерия ҳисоби ва аудит», «Солиқ солиш», «Қимматли қоғозлар бўйича мутахассис» йўналишлари бўйича хорижий сертификатлар олиш учун курсларда ўқиш; турли семинарлар ва конференцияларда, меъёрий-ҳуқуқий ҳужжатларни ишлаб чиқиш ва муҳокама қилишда иштирок этиш; агар бундай имконият мавжуд бўлса, курсларда дарс бериш хизмат қилади. Ва, албатта, ихтисослаштирилган босма ва электрон ОАВ бўйича ҳам танланган фаолият соҳасида қонун ҳужжатларидаги янгиликларни доимий кузатиб борамиз.\nКасбий танловларда иштирок этиш. Ҳар йили ўтказиладиган «Йилнинг энг яхши аудитори», «Йилнинг энг яхши бухгалтери» ва «Йилнинг энг яхши ички аудитори» танловларига расмиятчилик сифатида қарамаслик, балки уларда иштирок этишдан кўпроқ фойда олиш керак. Чунончи, у аудитор профессионал даражасини оширишнинг яна бир йўлидир. Зеро иккинчи турга ўтиш ва совринли ўринни эгаллаш учун аудитор ўз билимларини янгилайди, аудитни муваффақиятли ўтказиш учун билиши лозим бўлган қоидалар ва қонунларни эсга олади. Тўғри, меъёрий ҳужжатларни доим топиш мумкин. Бироқ уларни муайян ҳолда қўллай билиш, уларнинг қоидаларини тўғри шарҳлаш лозим. Ташкилотимиз аудиторлари 2011, 2012 ва 2014 йиллардаги танловларда совринли ўринларни эгаллаганлар.\nБутун йил мобайнида иш билан таъминлаш. Ҳаммага маълумки, аудиторларнинг иши февраль, март ва апрелда авж олади. Бу жорий йилнинг 1 майига қадар мажбурий аудитни ўтказиш зарурати билан боғлиқ. Шартномалар тузаётганда уларда 6, 9 ой ва йил якунлари бўйича босқичма-босқич аудит ўтказишни назарда тутиш тавсия этилади. Бу аудиторларнинг кўп вақтини олади, чунки республика минтақаларида жойлашган баъзи объектларга йилига 2–3 марталаб бориш керак бўлади. Бироқ пировардида бу аудит сифатини яхшилаш, аудиторларни йил давомида иш билан бир маромда таъминлаш имконини беради. Ходимларнинг бандлигини фаолият соҳасини кенгайтириш билан ҳам таъминлаш мумкин. Чунончи, ташкилотимизнинг олти нафар аудитори ички аудитор сертификатини олишга имтиҳон топшириб, биз аудит ўтказмайдиган ташкилотларда ички аудитор сифатида муваффақият билан ишлашмоқда.\nАудиторларни йил мобайнида иш билан бир маромда таъминлашнинг яна бир йўли – уларни турли курслар ўқитувчилари сифатида ишга йўллашдир. Тошкент давлат иқтисодиёт университети билан биргаликда таъсис этганимиз «Халқаро ҳисоб ва аудит маркази» НТМ бизга ана шундай имконият беряпти. Деярли барча аудиторларимиз унинг курсларида дарс беришади. Марказ мактабида таҳсил олган аудитор ёрдамчилари эса амалда биринчи уринишданоқ Молия вазирлиги ўтказадиган аудитор сертификатини олишга малака имтиҳонларини топширдилар.\nШу тариқа биз барча буюртмачилар – кичик хусусий корхонадан тортиб йирик акциядорлик компаниясигача аудиторлик хизматлари кўрсатишга қодир бўлган ҳамфикрлар жамоасини тўплашга муваффақ бўлдик.\n«FTF-Audit» МЧЖ аудиторлик ташкилоти:\n2001 йилда «Ҳисоб ва аудит» МЧЖ аудиторлик ташкилоти (1996 йилда ташкил топган) негизида барпо этилган.\n«Leading Edge Alliance» халқаро аудиторлик ташкилотининг аъзоси.\n2008, 2010 ва 2014 йиллар якунлари бўйича рейтингларда биринчи ўринларни эгаллаган.\nЖами ходими – 20;\nсертификатланган аудиторлари – 12;\nаудиторлар ёрдамчилари – 8.\nУлардан халқаро CIPA сертификатларига 4; САР сертификатларига – 17, DipIFR сертификатларига 3 киши эга;\nпрофессионал молиявий менежер дипломига – 4;\nсолиқ маслаҳатчиси сертификатига – 4;\nқимматли қоғозлар бўйича мутахассис дипломига – 2 киши эга;\nиқтисод фанлари номзоди, доцент – 2.\n«FTF-Audit» МЧЖ молиявий директори, САР.\nПрочитано: 1544 раз(а)


Бозор тушда курса туш табири - Tushlar-tabiri.uz\nБозор ёки бозор расталарини кўришингиз\nТушингизда бозор ёки бозор расталарида юрганлигингизни кўрдингизми ? Тушда бундай қизғин савдо жойини кўриш — турлича рамзга эга бўлиб, Туш тафсилотларига кўра, туш соҳибининг тақдирида содир бўлувчи яхши яъни ижобий ўзгаришлар билан бирга кўнгилсизликларни ҳам англатиши мумкиндир.\nХўш тушингиз бозордаги расталарини ёки бозорни кўриш нимани англатади ?\nМистер Миллернинг фикрича эркак кишилар ўз тушида бозорда эканлигини кўрсалар — ҳақиқий ҳаётда ўз фаоллиги ва тиришқоқлиги билан муваффақият қозониши мумкин.\nМиллернинг туш таъбирига кўра:\nАёл кишилар ўз тушларида бозорга борганликларини кўришлари муоммоларининг ҳал бўлиши ва ёқимли ўзгаришларни англатади. Тушингизда бўш бозор расталарини кўришингиз нимани англатади ? Афсус, аммо бу яхши белги эмас бўлиб, депрессия, кучнинг сустлашиши, апатияни билдиради. Худди шу каби бозорда айниган сабзавотлар ёки сасиган гўштни сотаётганликларини кўришингиз ҳам ёмон белги ҳисобланади. Бундай туш кўнгил қолиши ва йўқотишларни билдиради.\nОзиқ — овқат бозори\nШарқона туш таъбирига кўра қиз ва жувонлар ўз тушларида бозордан балиқ сотиб олганликларини кўришлари — оила қуриш, оналик тўғрисида ўйлаб кўришлари лозимлигини билдиради. Аммо тушингизда гўшт сотиб олганлигингизни кўрсангиз, эрталаб уйғонишингиз биланоқ қариндошларингиз хол-аҳволи яхшилигидан, улар ўзларини қандай ҳис қилаётганликларидан хабар олинг.\nПастор Лоффнинг талқин қилишича тушингизда бозордан мева ва сабзавотлар харид қилганлигингизни кўришингингиз — режаларингиз тез кунлар амалга ошишини ва сиз моддий томонлама фаровонликга эришишингизни билдиради.\nТушингизда буюм бозорида эканлигингизни кўрсангиз уйғонишингиз билан бевосита қатнашган воқеа-ҳодисаларингизни ёдга олинг.\nЭҳтимол, бу келажакда содир этишингиз бўлиши мумкин бўлган хатоларни олдини олар.\nТушингизда бозордан кийим-кечак харид қилдингизми ?\nУнда сизни яқин кунларда ҳаёйингизни ўзгартириб юбориши мумкин бўлган ёрқин, эсда қоларли тадбирлар кутаётганлигини билдиради.\nАммо борди-ю тунги тушингизда бозордан кийим-кечак ёки оёқ кийимни савдолашаётган бўлсангиз Антиқа туш таъбирига кўра маънавий заифлик ва жисмоний чарчоқни билдиради.\nЛўлиларнинг туш таъбирловчиларининг сўзларига кўра кимдир тушида бозорда автомобиллар сотиш билан шуғулланса, саёҳатга чиқиш ва дунё кезиш ҳақидаги орзуларини амалга ошириш имкониятига эга бўлади.\nТушингизда автомобиль эҳтиёт қисмлар савдоси билан шуғулланаётганлигингизни кўришингиз — баъзи вақтларда омадингиз келмаслигини, бунга сабаб эса сиз асосий нарсага эътиборингизни қаратмаган ҳолда ўз устуворликларингизни тўғри тақсимлашни билганликлигингиздир.\nБашоратчи Светков ёдга солади — қироллардек аниқлик ва хушмуомалалик билан ўзингизни тутишингизни ва режаларингизни олдиндан режалаштирган ҳолда кундалигингизга ҳам ёзиб боринг\nТушингизда эски кийимлар сотадиган дўконларда айланиб юрганлигингиз ва турли ноодатий молларни: қадимги буюмлар, китоблар кийим-кечаклар қизиқиш билан қараётганлигингизни кўришингиз, туш таъбирига кўра сизнинг такрорланмаслигингиз, ижодкор шахслигингиз, сийқаси чиққан, бемаза ўй-ҳаракат қилишга одатланмаганлигингизни билдиради.\nЭҳтимол айнан шу сабаб сизнинг танишларингиз кўпдир, уларни сизнинг ноодатийлигингиз ва тушуниб бўлмас характерингиз жалб қилгандир.\nБироқ, агарда тушингизда растанинг бошқа тарафида эканлигингизни ва нодир буюмлар сотаётганлигингизни кўришингиз- сизнинг ғайриоддийлигингиз ва ўзига хослигингиз баъзи пайтларда барча ахлоқ чегараларидан чиқиб кетишини билдиради.\nБошқа қизиқарли туш таъбирлари\nТушингизда бозор расталарида савдо-сотиқ қилаётганлигингиз нимани англатишини аниқ билиб олиш учун тушингизда сотиб олувчи ёки сотувчи бўлганлигингиз ҳам эътиборлидир.\nМисол учун агарда сиз озиқ-овқат сотаётганингизни кўришингиз — ҳақиқий ҳаётда шахсий бюджетингиз кўпайишига умид қилишингиз мумкин.\nАгарда кийим-кечак сотаётганлигингизни кўрсангиз — яқин кунларда кимдир сизга маслаҳат сўраб мурожаат этишини билдиради. Тушда харидор эканлигингизни кўришингиз ҳар доим ҳам яхши аломат саналмайди. Бу туш ҳақиқий ҳаётда кераксиз чиқимларни англатади. Тушингизда бозор қоровули эканлигингизни кўришингиз- ўнгингизда фойдали юқори даромадли ўринни эгаллашингизни билдирилиши мумкин. Агар кимдир тушида тунда бозордаги маҳсулотларнинг сифатини назорат қилаётганлигини кўрса — эрталаб узоқ кутилган хабарни эшитади дейди туш таъбири.\nҚария тушда курса туш табири\nБекат тушда туш табири\nУзум тушда туш табири


Замонавий жарроҳлик маркази халқимиз хизматида » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Замонавий жарроҳлик маркази халқимиз хизматида\nЗамонавий жарроҳлик маркази халқимиз хизматида\n27-04-2018 12:27 Navoiy shahri, Yangiliklar, E`lonlar\nМарказнинг тантанали очилиш маросими бўлиб ўтди. Унда Навоий вилоят ҳокими Қ. Турсунов, Ҳиндистоннинг "Lifecare” тиббиёт маркази директори Сунил Верма, шифокор Суреш Сингх Нарука, Навоий вилоят соғлиқни сақлаш бошқармаси ходимлари, турли хусусий тиббиёт масканларининг раҳбарлари ва оммавий ахборот воситалари вакиллари иштирок этди.\nТадбирни вилоят ҳокими Қобул Турсунов кириш сўзи билан очиб берди. Шунингдек, унда сўз олганлар мамлакатимиз тиббиёт соҳасида хусусий секторни ривожлантириш борасида олиб борилаётган кенг кўламли ишлар тўғрисида ўз фикр-мулоҳазаларини билдиришди. Шундан сўнг меҳмонлар Жарроҳлик марказига ташриф буюриб, у ердаги замонавий тиббий асбоб-ускуналар, беморлар учун яратилган шароитлар ва иш жараёнлари билан танишишди.\n– Бундан бир неча йиллар олдин "Vagus” даволаш-диагностика марказимиз ёнида янги Жарроҳлик маркази биносини ҳам қуришни бошлаган эдик, – дейди муассаса бош шифокори Анзура Хирочева. – Мана, ўтган йили тиббиёт соҳасида хусусий секторни ривожлантириш учун берилган янги имкониятлардан фойдаланиб, банкдан 2 миллиард 400 минг сўм миқдорида узоқ муддатли имтиёзли кредит олдик ва Жарроҳлик маркази биносини тўлиқ қуриб, ишга туширдик. Марказда аҳоли учун 50 ўринли стационар шароитда даволаниш имконияти мавжуд. Бу ерда 15 нафар шифокор, 20 нафар ўрта тиббиёт ходими ва бошқа ишчи-ходимлардан иборат 54 кишининг бандлиги таъминланди. 155 000 АҚШ долларига Хитой ва Германия давлатларида ишлаб чиқарилган замонавий тиббий асбоб-ускуналарни олиб келиб ўрнатдик.\nБиз ҳам марказ фаолияти билан танишиб, у ердаги ишчилар билан суҳбатлашдик.\n– Мен яқинда бу ерга ишга келдим, – дейди 1-тоифали ҳамшира Марҳабо Исмоилова. – Ишимиз сутка давомида, 3 сменада ташкил этилган. Бу ерда терапия, кардиология, неврология, лор, урология, гинекология ва бошқа йўналишдаги касалликлар бўйича даволаш-муолажа ишлари олиб борилади ҳамда турли даражадаги жарроҳлик амалиётлари ўтказилади. Хориждан малакали шифокорлар таклиф этилиб, айрим касалликлар бўйича республикамизда ўтказилмаётган мураккаб операциялар ҳам амалга оширилмоқда. Шу боис юртимизнинг турли вилоятларидан бу ерга даволаниш учун беморлар келишмоқда.\nДарҳақиқат, бугунги кунда "Vagus” даволаш-диагностика маркази Ҳиндистон давлатининг "Lifecare” тиббиёт маркази билан шартнома тузишди. Шартномга биноан, ушбу давлатнинг тажрибали шифокорлари бу марказга келиб, мураккаб жарроҳлик амалиётларини олиб боришмоқда. Жумладан, яқинда Ҳиндистондан келган лор шифокори, жарроҳ Суреш Сингх Нарука кўплаб беморларни текширувдан ўтказди ва уларнинг 4 нафарида жарроҳлик амалиётини амалга оширди. Шифокорлар учун "Маҳорат дарси”ни олиб борди. "Lifecare” тиббиёт марказининг яна бир тажрибали шифокори Абхишек Тивари эса умумий жарроҳлик бўйича кўплаб беморларни қабул қилиб, тиббий маслаҳатлар берди, 100 нафардан ортиқ шифокор мутахассисларга ўз тажрибасини ўргатди. Абхишек Тивари ҳам май ойида бу ерда бир нечта мураккаб операцияларни ўтказиши режалаштирилмоқда.\nДарҳақиқат, бугун ўз фаолиятини янада кенгайтирган "Vagus” даволаш-диагностика марказининг аҳолига сифатли тиббий хизмат кўрсатиш борасидаги имкониятлари жуда катта. Зеро, у ерда хорижий давлатларда малака ошириб келган вилоятимиз тиббиёт ходимлари билан бир қаторда чет эллик шифокорлар ҳам турли касалликлар бўйича диагностика ва самарали даволаш ишларини олиб боришмоқда.\nМарказнинг тантанали очилиш маросими сўнгида меҳмонлар учун байрам дастурхони ёзилди. Вилоятимиз санъаткорлар жамоасининг намойиш этган бадиий концерт дастури йиғилганларга кўтаринки кайфият улашди.\nШИФОКОРЛАР ЗАМОНАВИЙ УЙЛАРГА ЭГА БЎЛДИ\nШИФОХОНА ЯНГИ ҚИЁФА КАСБ ЭТДИ\nСАЛОМАТЛИК – УСТУВОР МАҚСАД\nХУСУСИЙ ПОЛИКЛИНИКА ИШ БОШЛАДИ\nНАВОИЙ шаҳри ҳамда НКМК нинг 60 йиллик юбилейи муносабати билан шаҳарда


Шавкат Мирзиёев инвестиция фаолияти ва стратегик ривожланиш борасида йиғилиш ўтказди - Bugun.uz\nШавкат Мирзиёев инвестиция фаолияти ва стратегик ривожланиш борасида йиғилиш ўтказди\n22:37 | 12-01-2022\nШавкат Мирзиёев бошчилигида 12 январь куни Инвестициялар ва ташқи савдо вазирлиги ҳамда Стратегик ривожланиш агентлиги фаолияти муҳокамаси юзасидан йиғилиш ўтказилди. Бу ҳақда Президент матбуот хизмати хабар берди.\nМаълум қилинишича, мамлакатдаги барқарорлик ва қулай инвестиция муҳити натижасида ташқи иқтисодий алоқалар изчил ривожланмоқда. 2021 йилда жами 10 миллиард доллардан ортиқ, жумладан, 8 миллиард 100 миллион доллар тўғридан-тўғри хорижий инвестиция ўзлаштирилган. Бунинг натижасида 318 та йирик ва 15 мингдан зиёд ҳудудий лойиҳалар амалга оширилиб, 273 мингдан ортиқ иш ўрни ташкил этилган. Янги корхоналар жами 1 миллиард доллардан зиёд экспорт ва 530 миллион долларлик импорт ўрнини тўлдириш имкониятига эга.\nТаъкидланишича, 2021 йилда 9 миллиард 500 миллион доллардан зиёд тўғридан-тўғри хорижий сармояларни ўзлаштириш, 282 та йирик ва 9 мингдан ортиқ ҳудудий лойиҳалар ишга тушириш мўлжалланган. Экспорт ҳажмини 14 миллиард долларга етказиш ҳисоб-китоб қилинган. Йиғилишда мутасаддилар ушбу кўрсаткичларни тармоқ ва ҳудудлар кесимида таъминлаш чора-тадбирлари бўйича ахборот берган. Давла раҳбари ҳар бир инвестиция лойиҳасини доимий назоратга олиб, ташаббускорларга кўмаклашиш ва ўз вақтида ишга тушириш бўйича топшириқлар берган.\nҚайд этилишича, йиғилишда Президент ишлаб чиқаришни ва саноат кооперациясини ривожлантириш масаласига алоҳида эътибор қаратган. Маҳаллий маҳсулотлар турини кўпайтириш, бу борада тадбиркорларни қўллаб-қувватлаш ва рағбатлантириш бўйича топшириқлар берилган. Жумладан, мамлакатда ишлаб чиқарилмайдиган товарларни ўзлаштирган маҳаллий корхоналар маҳсулотлари кафолатли харид қилинади. Бу жараёнга ҳоким ёрдамчиларини ҳам жалб этиш муҳимлиги айтилган.\nАҳоли турмуш сифатига бевосита таъсир кўрсатадиган таълим, тиббиёт, сув таъминоти, йўл ва бошқа инфратузилма лойиҳаларини амалга оширишда шаффофликни таъминлаш ва жамоатчилик назоратини кучайтириш зарурлиги таъкидланган. Соғлиқни сақлаш соҳаси, Оролбўйи минтақаси учун траст фонди каби ижтимоий муҳим йўналишларга хорижий грантлар жалб қилиш муҳимлиги айтилди.\nШунингдек, жаҳон савдо ташкилотига аъзо бўлиш масаласига ҳам тўхталиб ўтилган. Шавкат Мирзиёев Президент сайлови олдидан халқ билан учрашувларда ҳар бир туманда лойиҳа гуруҳлари ва холдинг компаниялари ташкил этилишини айтган эди. Йиғилишда ушбу тизимни жорий этиш борасида қилинаётган ишлар тақдимоти ҳам ўтказилган. Давлат раҳбари лойиҳа гуруҳлари мутахассисларини бир тизим ва методология асосида ишлашга ўқитиш кераклигини таъкидлаган.\nЙиғилишда экспорт масаласи атрофлича таҳлил қилинди. Бу борадаги прогнозларни бажариш учун саноатга алоҳида аҳамият қаратиш, қўшимча имкониятларни ишга солиш зарурлиги қайд этилган.\nМаълумки, Ўзбекистон Президентининг 2021 йил 19 июлдаги фармонига мувофиқ, Стратегик ривожланиш агентлиги ташкил этилган эди. Бу Агентликка инвестицияларни жалб этиш ва лойиҳаларни амалга оширишнинг стратегик масалаларини ўрганиш, инвестиция фаолиятининг истиқболли йўналишларини аниқлаш, халқаро тажриба асосида иқтисодиёт тармоқларини ислоҳ қилиш ва ҳудудларнинг инвестиция салоҳиятини ошириш бўйича таклифлар ишлаб чиқиш каби кўплаб вазифалар юклатилган. Йиғилишда мазкур Агентликнинг тузилмаси, шу кунгача қилинган ишлар ва жорий йилги режалар ҳақида ахборот берилган.\n«Бу Агентлик инвестиция ҳажмини кенгайтириш ва экспорт салоҳиятини оширишга замин яратади. Шу боис, ҳудуд ва тармоқларни стратегик ривожлантириш бўйича ‘йўл харитаси’ ишлаб чиқиш, бунга хориждан малакали мутахассис ва маслаҳатчиларни ҳам жалб қилиш керак», — дейди Шавкат Мирзиёев.\nСтратегик ривожлантириш бўйича методология яратиб, уни ҳар бир ҳудуд ва тармоқда жорий қилиш бўйича аниқ вазифалар белгилаб берилган.


Рейтинг. Гўзаллик кунига аталган ноодатий табиат гўзалликлари — дунёнинг энг чиройли ғорлари - Bugun.uz\nРейтинг. Гўзаллик кунига аталган ноодатий табиат гўзалликлари — дунёнинг энг чиройли ғорлари\n18:00 | 09-09-2021 557\nБугун, 9 сентябрь — Халқаро гўзаллик кунида сизга дунё гўзалликларидан бир шингил улашишни лозим кўрдик. «Bugun.uz» сайёрадаги энг гўзал ғорлар рейтингини тақдим этади. Ноодатий ва бетакрор гўзалликдан завқ олинг.\nБеқиёс саргузаштлар ва табиатнинг энг яхши сақланадиган яширинликлари, сирлари — ғорлар ҳақида ўйлар экансиз, хаёлингизда шу фикрлар жонланиши тайин. Ғорлар, шубҳасиз, табиатнинг энг ажойиб ижодлар намуналаридан биридир. Демак, бошладик.\n1. Мамонт ғори миллий боғи, Кентукки, АҚШ\nҒор илк бор 1797 йилда очилган бўлиб, 1941 йилда бу ерда боғга асос солинган. Дунёдаги энг узун ғорлар тизимида жойлашган миллий боғда кўплаб қизиқарли бўлимлар, ер ости ўтиш йўллари мавжуд. Сиз бу ерда сайёҳларни шу кунгача энг кўп қизиқтириб келган Музлатилган Ниагара, Гранд Авеню ва «Fat Man’s Misery»ларнинг ажойиботларидан баҳраманд бўлишингиз мумкин. АҚШнинг энг машҳур ғорлари орасида Мамонт ғорлари оилавий ташриф буюриш учун айнан мос келадиган ажойиб жойдир.\n2. Мовий Грот, Италия\nМамлакат жанубидаги Капри ороли соҳилидаги мазкур машҳур ғор XVIII асрда маҳаллий аҳоли орасида Градола номи билан маълум бўлган (Градола соҳили номига). Ғорда даҳшатли махлуқлар ва жодугарлар яшайди деган миш-мишлар одамларнинг доимий равишда ундан қочишига сабаб бўлган. 1826 йилда Грот ғори немис ёзувчиси Август Копиш ва унинг дўсти Эрнст Фриеснинг ташрифи билан жамоатчилик томонидан «қайта кашф қилинди». Бу ерда улар қуёш нури, денгиз суви ва ғордаги иккита туйнукнинг ўзаро мутаносиблашуви натижасида пайдо бўлган сеҳрли «мовий ўйин»га гувоҳ бўлдилар. Шундан буён ғор гўзаллик шинавандаларининг севимли маскани ҳисобланади.\n3. Фингал ғори, Шотландия\nШотландия яқинидаги ҳеч ким яшамайдиган Стаффа оролидан ўрин олган бу ҳайратланарли табиий мўжиза дунёдаги энг машҳур ғорлардан бири бўлиб, у ўзининг олти бурчакли базалт устунлари билан машҳур. 1772 йилда очилган мазкур ғор гаэл тилида Уамх-Бинн деб аталади, бу номни «куйлар ғори» деб таржима қилиш мумкин. Ҳақиқатдан ҳам, гумбаз шаклидаги тузилиши туфайли бу жой ўзига хос акустикага эга. Ғорнинг кириш қисми қайиқлар учун торлик қилади, шу сабабли сайёҳлар ичкарига тор йўлак орқали ўзларигина кира оладилар.\n4. Карлсбад ғорлари миллий боғи, АҚШ\n100 дан ортиқ ғорни бир «оила»га жамлаган мазкур табиат мўъжизасининг ёши 250 миллион йилдан ошиқроқдир. Қизиқарли маълумот ўрнида айтиш мумкинки, миллий боғда 16 турдаги кўршапалаклар яшайди, уларнинг умумий сони 1 миллионгача етади. Миллий боғ йил бўйи очиқ бўлади, лекин кўпчилик сайёҳлар унга асосан ёзда дам олиш ва таътил кунларида ташриф буюришади. Боғ рождестводан ташқари ҳафтанинг етти кунида 24 соат очиқ бўлади. Меҳмонлар мустақил равишда ғорда 230 метр чуқурликка тушишлари ёки махсус ўрнатилган лифтлардан фойдаланишлари мумкин.\n5. Ваитомо Гловворм ғорлари, Янги Зеландия\nXIX аср охирида очилган, дунёдаги энг машҳур ғорлардан бири бўлган Ваитомода сиз ғор тубида порлаб турган юлдузли тунни томоша қилишингиз мумкинки, бунинг гаштини ғорнинг суратларининг ўзини кўриш билан ҳам ҳис қилиш қийин эмас. Ғор шифтини минглаб ажойиб чувалчанглар ёритадики, бу болалар учун ҳам унутилмас таассурот қолдиради! Хуллас, минг марта гапиргандан бир бора кўрган афзал.\n6. Шкотсян ғорлари, Словения\nБу ажойиб ғорларнинг мислсиз табиий гўзаллигини кўргач, ўша лаҳзаларни абадий суратга муҳрлашни истаб қолишингиз тайин. Словениянинг маркази Карстда жойлашган ғоз ўзининг ҳайратланарли сталактитлар ва сталагмитлари сабаб ЮНEСКОнинг Жаҳон мероси мақомига сазовор бўлган. Ғор нафақат ажойиб туристик, балки тарихий манзилгоҳ ҳам саналади. Олимларнинг фикрича, бу ерда одамлар милоддан аввалги 3–1,7 мингинчи йиллар оралиғида яшай бошлаган. Ғорларни тизимли тадқиқ қилиш ХIХ асрда бошланган ва 1890 йилда тадқиқотчилар ғорнинг охиридаги ўлик кўлга етиб келишган. Орадан 100 йил ўтгач, 1990 йилда ғаввослар Ледени дихник сифони орқали шўнғиб, 200 метрдан ортиқ янги йўлларни очишга муваффақ бўлишган.1959 йилда ғорлар электр энергияси билан таъминланган. 2006 йилда ғорларга 90 мингга яқин одам ташриф буюрган.\n7. Қамиш най ғори, Хитой\nГуилин марказига яқин жойлашган бу машҳур диққатга сазовор жой ундаги оҳактошнинг мураккаб шаклланиши туфайли дунёдаги энг машҳур ғорлардан бири ҳисобланади. «Табиий санъат саройи» номи билан ҳам танилган ғор деворларида милоддан аввалги VIII асрга оид ёзувлар бор. Ғорнинг «Аждаҳо қиролининг биллур саройи» деб номланган дараларидан бири бир вақтнинг ўзида 1000 кишини сиғдира олади.\n8. Кристаллар ғори, Мексика\nГигант кристалли ғор деб ҳам аталадиган бу ғаройиб ғор ўзининг улкан селенит кристалли тузилмалари билан дунёнинг машҳур ғорлари орасидан ўрин олган. Бу ерда ҳаво ҳарорати жуда иссиқ — айрим кунлари даража 58°С га етади. Намлик эса ниҳоятда юқори — 90–100 фоиз. Бу омиллар одамларнинг ғорни ўрганишини жуда қийинлаштирган ва махсус совутиш ускунасидан фойдаланишни тақазо қилган. Асбоб-ускуналарингиз бўлган тақдирда ҳам ғорда 20 дақиқадан ортиқ бўлишингиз мумкин эмас, бу ўпка учун хавфли. Ажойиб, тўғрими?\n9. Айсризенвелт ғори, Австрия\nЗалцбургдан атиги 40 километр узоқликда жойлашган мазкур дунёдаги энг машҳур ғорлардан бирига ҳар йили 2 миллиондан ортиқ сайёҳ ташриф буюради. Айсризенвелт дунёдаги энг катта музли ғор бўлиб, ер юзасига 42 километргача чўзилган. Овчиларга узоқ вақтлардан бери маълум бўлиб келган бўлсада, ғор 1879 йилда залсбурглик табиатшунос Антон вон Посселт-Кзорич томонидан расман топилган. Ғорга биринчи экскурциялар 1920 йилда бўлиб ўтган. Айсризенвелт одатда 1 майдан 26 октябргача ташриф буюрувчилар учун очиқ бўлади. Қиш ойларида қор кўчиши хавфи туфайли ғорга кириш ёпилади.\n10. Шондонг ғори, Вьетнам\nБу ажойиб ғор дунёнинг энг катта 10 та ғори рўйхатида биринчи ўринда туради. Бу сеҳрли ғор ичида баланд дарахтлар, сталагмитлар, улкан ҳовузлар ва энг яхши сплеотемаларни кўриш мумкин. Улкан ғор марваридлари, ғайриоддий фаунаси ва 300 миллион йиллик қолдиқлари билан унга ташриф буюрувчиларни такрор ба такрор мафтун қилишдан чарчамайди. Ғорнинг деярли 6500 метр майдонини ўрганиш шуни кўрсатдики, баъзи жойларда унинг баландлиги 200 метрга, кенглиги эса 150 метрга етади. Ғорнинг умумий ҳажми 38,5 миллион м³га тенг.\nРейтингни якунлар эканмиз, сайёрамиз ажойиботларга, гўзалликларга бойлигини ва уни бизга тақдим этишга шайлигини яна бир карра исботлагандай бўламиз. Бизда ҳозирча шулар. Гўзаллик кунида гўзал яшашни бошланг. Яна рейтинглашгунча!


Яна қандай жазо керак...\nТалабалардан бири устозига деди: Тинмай гуноҳ қилсак-да, Аллоҳ жазоламайди! Устози унга шундай жавоб қилди: Кўп жазолаяпти, лекин сен билмайсан! Муножот лаззатини қалбингдан олиб қўймадими?!\nИнсон дил юмшамасликдан кўра оғирроқ бирор мусибатга мубтало бўлган эмас. Сенга етиши мумкин бўлган энг олий жазо солиҳ-эзгу амалларга муваффақ бўла олмаслигингдир.\nҚуъонни қўлингга олмаган кунларинг, тиловат қилмаган кунларинг кўп эмасми?! Кечалар туриб намоз ўқишдан маҳрум ҳолда узун тунларинг ўтмаяптими?! Яхшилик, фазилат мавсумлари: рамазон... шавволнинг олти куни... зулҳижжанинг ўн куни.. ва ҳоказолар... ўтмоқда, шуларни муносиб ўтказа олишга муваффақ бўлмаётган сен эмасми?!\nБундан ортиқ яна қандай жазо керак?! Тоат-ибодат қаршисида ўзингда оғирлик-малолланиш, дангасалик сезмаяпсанми?! Ҳою ҳаваслар, шаҳватлар йўлида йўрғалаб, уларга ром бўлиб қолмаяпсанми?! Молу дунё, обрў-мартаба, шон-шуҳратга ўчлик балоси кўнглингга ин қуриб олмаганми?!\nЯна қандай жазо керак... Ғийбат, чақимчилик, ёлғончилик осонгина тилингдан чиқиб кетмаяптими... Ўзингга керакли бўлмаган беҳуда нарсалар билан машғул бўлиб юрмаяпсанми... Охиратдан ғафлатда қолиб, бор эътиборингни, дарду ғамингни дунё қилиб олмаганмисан...?\nШуни билиб қўй, ўғлим, юқоридагилар берилган жазоларнинг бир бўлаги, холос... Яхшилаб уқиб ол ... Пул ё фарзанд ёки соғликка келадиган зоҳирий, кўриниб турган бало катта жазо эмас, балки энг катта жазо қалбга жўнатилган жазодир.. Оллоҳга истиғфор айтиб, офият сўра.. Зеро, банда биргина гуноҳ туфайли кўплаб тоатлардан маҳрум қолиб, буни сезмаслиги мумкин...\nМархамат туман бош имом-хатиби: М. Шарофуддинов\n/ Яна қандай жазо керак...


Янги Хитойни Коммунистик партиясиз қуриб бўлмасди — Си Цзиньпин | Qalampir.uz\nЯнги Хитойни Коммунистик партиясиз қуриб бўлмасди — Си Цзиньпин\nОлам\t01 Июль 11:16 2636\nКоммунистик партиянинг раҳбарлигисиз янги Хитойни яратиш ва уни ҳозирги ривожланиш даражасига етган мамлакатга айлантириш имконсиз эди. Бу ҳақда Хитой Раиси Си Цзиньпин Хитой Коммунистик партияси (ХКП) ташкил этилганининг 100 йиллигига бағишланган йиғилишда айтиб ўтди.\nХитой пойтахтида байрамона безатилган Тяньаньмэнь марказий майдонида кўп минг кишилик митинг бўлиб ўтди.\n“Хитой миллати, Коммунистик партия ва Хитой Халқ Республикасининг ўтган 70 йиллик тарихи ХКПсиз янги Хитой яратиш имконсиз бўлганини тўлиқ исботлади”, дейди у.\nХитой раҳбари Коммунистик партиянинг ташкил топган вақтидан бошлаб Хитой инқилоби тарихининг турли даврларида партиянинг етакчи ролини қайд этди. Шунингдек, у ХКП томонидан лидерлик қилиш хитойча хусусиятларга эга бўлган социализмнинг энг муҳим характеристикаси, давлатнинг қони эканини таъкидлади.\nСи Цзиньпиннинг сўзларига кўра, ХКПнинг 100 йиллигига қадар мамлакатда ўртача фаровон жамият қуриш вазифаси якунланган ва қашшоқлик устидан ғалаб қозонилган.\nМаълумот учун, Хитой Коммунистик партияси 1921 йилда ташкил этилган. ХКПнинг биринчи қурултойи 1921 йил июннинг охири — июль ойининг бошларида Шанхайда ноқонуний равишда бўлиб ўтди. Хитой чап зиёлиларининг вакилларини ўз ичига олган доирадаги партия 100 йиллик ҳаёти давомида дунёдаги энг йирик сиёсий партияга айланди.\nПартия Марказий қўмитаси ташкилий бўлимининг маълум қилишича, ҳозирда партиянинг 95 миллиондан зиёд аъзоси бор. ХКП марксизмнинг асосий тамойилларига партиянинг етакчи мафкураси ва назарий асоси сифатида амал қилади, уларни Хитойнинг ўзига хос ҳақиқатлари билан бирлаштиради.\nХитой Си Цзиньпин\n31 Июль 13:36 51637\n31 Июль 18:28 29321\n02 Август 13:59 25297\n31 Июль 12:18 20308\n01 Август 21:20 18610


Тожик милицияси топшириқ олди\nТожикистон ички ишлар вазири Абдураҳим Қаҳҳоров 19 декабр куни республикадаги участка милиционерларига мурожаат этиб, аҳоли билан яхши муомалада бўлишга чақирди.\n- Бу учрашувда милиция ходимлари фаолиятида мавжуд баъзи камчиликлар таҳлил қилинди. Жамиятда жиноятчиликнинг олдини олиш ва фуқаролар хавфсизлигини таъминлаш мақсадида участка милиционерлари аҳоли билан яқиндан ишлаш борасида қатор топшириқлар олди. Жумладан, вазир участка милиционерларидан энг аввало аҳоли билан яхши муомалада бўлишни талаб қилди, деди Тожикистон ички ишлар вазирлигининг матбуот хизмати ходими Абдураҳим Умариён.\nУнинг билдиришича, Ички ишлар вазирининг янги йил арафасида участка милиционерлари билан ўтказган йиғилишда асосий эътибор вазирлик ходимларининг аҳоли билан муносабатини яхши йўлга қўйишга қаратилган эди.\nШуни айтиш лозимки, сўнгги вақтлар тожик жамиятида милиция ходимларига нисбатан кўпчиликнинг ишончи йўқолгани кузатилади.\n- Ҳозирги вақтда агар орқангиз бўлмаса, танишингиз бўлмаса, ишингизнинг беҳуда югур-югури кўп бўлади, шунинг учун ҳам ишонч йўқ, дейди Панж туманида истиқомат қилувчи Зуҳро исмли суҳбатдошимиз.\nЗуҳро милиция идораларига кўп иши тушгани ва кўпинча муаммосини ҳал қилиш учун милиционерлар ундан пул сўрашганини айтади.\nЯқинда Россиядаги меҳнат муҳожирлигидан қайтган Дилбар исмли бошқа бир суҳбатдошимиз у томонларда одамлар кўпинча ҳуқуқий муаммоларини милиция идораларида ҳал қилишини айтар экан, тожикистонлик милиционерларга нафақат ишонишини, балки айрим жиҳатлари билан улардан нафратланишини яширмади.\n- Ўзимнинг шахсан милицияга ишим тушмаган-у, лекин милиционерлар аёлларни, қизларни қамоқда зўрлагани ҳақида бир неча марта эшитганман. Шунинг учун улардан нафратланаман, дейди Дилбар.\nЙирик тижорат билан шуғуланувчи рудакийлик Умиджон Марказий Осиё мамлакатларидан Ўзбекистон, Қирғизистон ва Тожикистондаги ҳуқуқ-тартибот идора ходимлари билан тез-тез тўқнаш келишини ва бу мамлакатларнинг деярли ҳаммасида ҳам одамлар милицияга ишонмаслигини,балки улардан қўрқишини айтади.\n- Милиционерлар пул топиш учун кўпинча формасидан фойдаланади. Одамлар милицияга ишонмайди, балки улардан қўрқади. Милиционер ҳар нарсани баҳона қилиб, жарима ундириши мумкин, подставит қилиши мумкин. Шунинг учун кўпчилик милиционерларга ишонмайди, дейди Умиджон.\nТожикистон ички ишлар вазирлигининг собиқ ходими Абдулло Ҳабибов халқнинг милиция ходимидан ҳуркишида жон борлигини эътироф этаркан, бунинг асл сабаби “мустақиллик йиллари давомида вазирликка ҳуқуқий саводсиз ва тасодифий одамлар ишга олинаётганида”, деб билади.\n- Милиция ходимларининг билим савиясини, иш тажрибасини ошириш йўлида шу кунгача бирор иш қилинмаганининг натижаси бу. Масалан, участка милиционерлари орасида “Йил милицияси”, “Энг яхши милиционер” каби конкурслар ташкил қилиш ёки вазирлик томонидан уларни МДҲ ва бошқа хорижий давлатларга тажриба орттириш учун юбориш мумкин эди. Лекин бундай қилинмади. Аксинча ҳозир кимнинг бўйи баландроқ, гавдалироқ бўлса, милиция сафига қабул қилинаяпти. Тасодифий одамга ким ўз тақдирини ишониши мумкин? дейди собиқ милиционер.\nАснода бугунги тожик милициясига ишонувчи ва жамият осудалиги ҳам айнан милиционерлар туфайли деб билувчилар ҳам йўқ эмас.\n- Ўшалар бор тинчмиз, дейди душанбелик Гулчеҳра Ёқубова.\nМустақил таҳлилчи, ҳуқуқшунос Шокиржон Ҳакимов фикрича, ички ишлар вазири вазирлик тарихида илк бор милиционерлардан аҳолига хушмомалада бўлишни талаб қилишига оид чақириғи билан одамларнинг милиция ходимларига нисбатан ишонч ҳосил қилишини кўзда тутган бўлса ажаб эмас.\n- Ички ишлар вазири милиция ходимлари фаолияти мазмун ва моҳиятига янгилик киритиш орқали одамларнинг уларга бўлган ишончини қозонмоқчи бўлаяпти. Менимча, бу ўз вақтида амалга оширилаётган тадбир. Ҳуқуқ-тартибот идора ходимларининг асосий вазифаси ҳам айнан жамият осудалгини таъминлаш, аҳоли ҳақ-ҳуқуқларини ҳимоялашдир, дейди мустақил таҳлилчи.


Ушбу тадбирни ташкил этиш бўйича Халқ таълими вазирлиги тавсиялар ишлаб чиқиб барча мактабларга юборди. Тадбирлар мактаб ҳовлиси боғида ёки соя салқин очиқ майдонларида ўтказилади. Мактаб ҳудудига бегона шахсларнинг киритилмаслиги назоратга олинади.\nМактабларда мазкур тадбир соат 8:00 дан 8:45 га қадар, тавсия этилган сценарий асосида ташкил этилади. Унда йил давомида аъло баҳоларга ўқиб, энг юқори рейтинг кўрсаткичларига эришган иқтидорли битирувчилар тақдирланиб, рағбатлантирилади.\nКиритилди: 20:47 17.05.2022. Ўқилди: 1134 марта. Фикрлар сони: 3 та.


Унинг қадрига шукроналик билан етилади. Тинчлик – энг катта неъмат. Унинг қадрига етиш, асраб авайлаш ҳар бир Мусулмон кишининг зиммасидаги бурч бўлиш билан бирга, пайғамбарларнинг суннатидир.\nМанбааларда “икки неъмат борки, кўпчилик инсонлар унинг қадрига етмайдилар. У хотиржамлик ва сиҳат-саломатликдир”, дейилган.\nҲар бир инсон яшаши, Аллоҳга хотиржам ибодат қилиши, ишлаши учун тинчлик даркор. Ривоятларга кўра, Харим Наимдан Ҳажжож ибн Юсуф сўради: “Неъмат нима?” У “Тинчлик, чунки мен хавфсираган кишининг хаётидан манфаатланганини кўрмадим”, деб жавоб берган экан.\nТинчлигини йўқотган юрт юлдузсиз осмон каби зимистон. Қанчалар унумдор ерлари, дов-дарахтлари, боғ-роғлари бўлмасин уларнинг ҳеч биридан манфаат ололмайди.\nКўнгил хотиржамлигининг энг асосий шарти Яратганга имон келтиришдир.\nТарихда тинчликни бузилишига аксар холларда жамиятни диёнатдан узоқлашгани, Маънавиятга эътиборсизлиги сабаб бўлгани кузатилади. Шунга кўра, тинчликни сақлаш мақсадида, бугун, барчаларимиз жипслашиб,ёш авлодни юксак манавиятли, дину-диёнатли, миллий ғурур ва ифтихор руҳида тарбиялаб боришимиз зарур.\nШу маънода халқимиз динимиз ақидасига сидқидилдан амал қилиб келаётгани туфайли, Аллоҳ таолони неъмати бўлмиш юртимизда хукм сураётган хотиржамлик, осойишталикни кўрамиз. Ана шу туфайлигина жиноятларнинг олди олинади, осудалик хукм суради.\nХотиржамликнинг давомийлигини таъминлайдиган омиллардан яна бири – шукр. Зеро, қуръон каримда ҳам шукр қилганларга неъматларини янаҳам кўпайтириб бериши тўғрисида оятлар мавжуд. Акс ҳолда ношукрлик нотинчликка сабаб бўлиши мумкинлиги ҳам оятларда ўз аксини топган. Инсонларнинг бирлиги, маърифат ҳосил қилиши, ҳаёт фаровонлиги, ризқнинг мўл – кўл бўлиши, жамиятда бирдамликни мустаҳкамланиши, қўни-қўшни ва қавм-қариндошларнинг ҳолидан ҳабар олиб туриш, силаи раҳм қилиш, хотиржам ибодатда бўлиш, ер юзида Аллоҳ Таолони рози қиладиган ҳаёт кечира олиш учун ҳам тинчлик лозим.\nҲар бир инсон учун тинчлик зарурлиги борасида хадиси шарифда ҳам айтиб ўтилган. Расули акрам (соллаллоҳу алайҳи васаллам) дедилар: “Ким оиласи тинч, танаси саломат ва ҳузурида бир кунлик таоми бор ҳолда тогн оттирса унга дунё тўлиғича берилибди” (Имом Бухорий ривояти).\nЭътибор қилинг, пайғамбаримз (соллаллоҳу алайҳи васаллам) биз кўпинча эътибор бермайдиган, аслида ўта муҳим бўлган уч нарсани эслатяптилар: тинчлик, саломатлик ва моддий таминот. Аллоҳ Таолога хамдлар бўлсин, бугун тинч ва обод юртимизда барчамиз бу неъматларга эгамиз. Уни сақлаш Ватан ва келажак авлодлар олдидаги бурчимиздир.\nХулоса қилиб айтганда, Юртбошимиз таъкидлаганидек, ўзбек халқининг “бошқаларга ҳеч ўхшамайдиган минг йиллар давомида шаклланган, нафақат ўзаро муомала, балки ҳаётимизнинг узвий бир қисми сифатида намоён бўладиган бир қатор ўзига хос хусусиятлари, бағрикенглиги, меҳр-оқибат, меҳр-муҳаббат, меҳр-шавқат каби фазилатлар билан йўғирилган дин-диёнати, маънавияти юксак даражада экан, юртимиз тинчлиги ва осойишталиги бардавом бўлишига ҳеч қандай шубҳа йўқ”. ИншаАллоҳ...\nХўжаобод тумани “Еттичинор” жомеъ масжиди имом ноиби: С. Юнусов\n/ Тинчлик – энг олий неъмат


Қумқўрғон туманида селдан жабр чеккан жабрдийдаларнинг “яраси” ҳали ҳам, барҳам топмади-ми? « Ўзбекистон Халқ Ҳаракати\nҚумқўрғон туманида селдан жабр чеккан жабрдийдаларнинг “яраси” ҳали ҳам, барҳам топмади-ми?\n23 September 2018 - 11:00\nСурхондарё вилоятининг Қумқўрғон тумани, “Автобаза” қишлоғида, 2018 йилнинг май ойида катта сел содир бўлган эди. Бу сел оқими туфайли, қанчадан-қанча хонадон катта жабр чеккан, ёш болалар ва қариялар ўлими содир бўлган эди.\nКатта қабристон сел остида қолиб кетиб, катта кўчки содир бўлганди. Ўликлар танаси ва суяклари селга қўшилиб оққанидан сўнг, инсонлар истеъмол қиладиган, Қумқўрғон туманига қарашли бўлган, катта каналга қўшилиб кетганди. Шу канални тозалаш учун, осмондан, вертолётлар орқали дори-дармон сепилди. Катта-катта кўприклар ва темир йўллар сел остида қолиб, бузулиб вайрона ҳолатда келиб қолганди. Электр энергиядан одамлар мосуво бўлиб, бутун бир қишлоқ чироқсиз қолган эди…\nЎзбекистон Республикаси “Фавқулодда Вазиятлар Вазирлиги” (МЧС) томонидан жабр чекканлар учун, катта ёрдамлар кўрсатилди. Кеча-ю-кундуз кунлари тиним билмай трактор ва гредир мошиналари юк ташиб, селни бартараф этиш учун ҳизмат қилди. Қумқўрғон аҳолиси учун, иссиқ кийимлар, палаткалар, озиқ-овқатлар ва ноозиқ маҳсулотлари келтирилди…Фуқароларга давлат томонидан маблағлар берилди. Қумқўрғон тумани “Ҳалқ банки” томонидан ҳар бир хонадон эгасига, 50, 100 миллон ҳисобида, маблағ билан таъминланиб, уй-жой қуруш учун, пул берилган эди…\nБироқ… Ҳозиргача фуқаролар учун, шарт ва шароитлар унчалик аъло даражада деб бўлмайди. Чунки, одамлар учун, уй-жой қурулмаган, ерлар ажратилмаган. Ичимлик суви ва газ истеъмоллари қишлоққа келтирилмаган. “Автобаза” қишлоғининг фуқаролари Қумқўрғон тумани хокими, Нормўмин Чориевга мурожаат қилиб, “йўллар ва қишга тайёргарлик кўриш ҳолатлари юзаки олиб борилаётгани” тўғрисида гапиришган.\nШу қишлоқда кўп йиллардан буён, яшаб келаётган, Абдулло Раҳмонқулов қўйидагиларни бизга айтиб берди:\n“Ҳокимиз, Нормўмин Чориев сел муаммоларини бартараф этиш учун, ҳар бир фермер ҳўжалигининг бошлиқларига 5 миллион сўм миқдорида “солиқ” солган. Фермерларга бунақа маблағлар йўқ. Улар аранг ўзларини кунини ўтқазишмоқда. Аҳир, Ўзбекистон Республикасининг президенти Ш.М.Мирзиёев, селдан жабр чекканлар учун, Самарқанд вилоятининг “Жом” қишлоғи ва Сурхондарё вилоятининг “Автобаза” қишлоғи фуқароларига, катта ёрдам кўрсатган эди. Қани ўша маблағлар? Нима учун, хоким ва ўша маблағнинг теппасида турган, маъсул шаҳслар жавоб бермайдилар? Қачонгача бечора ҳалқни талайди!\nАйрим фуқаролар ҳали ҳам уй-жойларига кирган эмас. Эртага қиш мавфсумида ҳоллари нима кечади? Шу ҳокимимиз, Нормўмин Чориев мана шу сел келган қишлоғида ён қўшнимиз бўлиб яшайди. Унинг уйининг сел бир “яллаб” ўтиб кетган холос. Унинг парвойига ҳам келмайди. Чунки, унинг битта эмас бир нечта уй-жойи бор. Қўшша-қўшша фирма ва ташкилотлари бор. Остида енгил машиналар ҳар куни унинг ҳизматида. Менга ўҳшаган камбағал бечора битта эшакка ҳам зорман. Молларимни сел оққизиб кетди. Ҳокимни-чи? туяси ва отлари бор. “Бели оғримаганни олдида белим демагин” деганларидек, менинг ва шу қишлоқда яшаётган селдан жабр чекканларнинг ҳоллари нима кечади?”\nЎзбекистон бўйлаб, селдан жабр чекканлар: Самарқанд вилоятининг “Жом” қишлоғи Республика “ФВВ” берган ёрдам туфайли, бутунлай қишлоқ янги типдаги уйларга эга бўлди. Равон йўллар, янги масчидлар, осма кўприклар қурилди. Аҳоли президент Ш.М.Мирзиёевдан миннатдор.\nАммо… Сурхондарё вилоятининг “Автобаза” қишлоқғида яшаётган аҳолининг норзилиги кундан-кун кўпаймоқда…


«Локомотив» - «Навбаҳор». Имкониятлар қандай? » Lochinlar.UZ\nLochinlar.UZ » Янгиликлар » «Локомотив» - «Навбаҳор». Имкониятлар қандай?\n«Локомотив» - «Навбаҳор». Имкониятлар қандай?\nБугун ва эртага Олий Лига жамоалари навбатдаги 24-тур ўйинларини ўтказишади. Турнинг марказий учрашувларидан бири Тошкентда «Локомотив»--«Навбаҳор» ўртасида кечади. Бугунги учрашувда кимнинг имконияти юқори? Бу ҳақда қуйида ўқинг.\n"Навбаҳор" чемпионлик учун курашаётгани йўқ, лекин ўтган турда "Пахтакор"ни мағлуб этгани кўп нарсани англатади. Арвеладзе Ўзбекистонга келгач, илк мағлубиятини айнан Наманганда қабул қилиб олди. Бу эса "Навбаҳор" футболчиларига кўтаринкилик бахш этди. Турнир жадвали анча зич бўлган мусобақада наманганликлар Олий Лигани юқори поғоналардан бирида ҳам якунлашлари мумкин. Бу учун амалдаги чемпионни ҳам мағлуб этиш керак.\n"Локо" эса "Насаф"га учралган мағлубиятдан ўзига келгани йўқ. Кубок финалига йўл олган бўлса ҳам жамоа Қаршида мағлубиятга учради. "Локомотив"нинг ўз уйида ўйнашини инобатга олсак, бугунги учрашувда «темирйўлчилар»нинг имкониятлари бироз юқорироқ.\nBarcamania_2016 13 октябр 2017 15:39